
UVOD 


Hrvatske narodne pjesme pjevaju o mnogim junacima. Je¬ 
dan od najvećih junaka hrvatskog narodnog pjesničtva je 
Senjanin Ivan. Pjesme o njemu, koje .mi je kazivao guslar 
Domnjak iz Dalmacije, dajem evo u ovoj knjizi. Da ih čitaoci 
bolje shvate, protumačit ću ih evo kratkim uvodom o gradu 
•-Senju, o senjskim Uskocima te o glavnom junaku tih pje¬ 
sama Senjaninu Ivanu. 

GRAD SENJ 

Senj je bio Frankopanski grad. Oteo ga je Frankopanima 
ban Blaž Mađar god. 1469. To je učinjeno izakako su Turci 
god. 1463. bili osvojili Bosnu, pa se trebalo bojati, da bi 
mogli provaljujući pn^fha moru osvojiti i taj hrvatski grad. 
Zato je Senj sada dobio jaču posadu, da ga brani. 

Naš narod bježeći pred turskom silom zaklanjao se u gra¬ 
dove Klis i Senj. Osobito po padu Sinja i Klisa god. 1537. 
mnogi naši junaci pobjegoše k Senju i prozvaše se Prebjezi 
ili Uskoci. Od godine 1551. do 1554. sagrađena je jaka tvrđa 
■ Nehaj, da bude jača obrana Senja. Oko Senja, osobito u 
stranama više Senja, bilo je dosta kula. Narod za jednu takvu 
kulu kaže, da je to bila kula Senjanina Ivana. I grad Novi¬ 
grad spadao je k Senju. Turci su pliemli po Primorju i oko 
Senja, ali su zato ljuto nastradali i više puta bili poraženi. 
Grada Senja nisu mogli nikada osvojiti. Dapače i Venecija 
ga je uzalud obsjedala. Poznati biskup, kasnije odmetnik od 
vjere, Marko Antonio Dominis tu je stolovao i dvostruku 
ulogu igrao i radio protiv svoje domovine. Za turske provale 
u Mođrušu (Lika) tadanji se biskup modruški preselio u Pri¬ 
morje, pa se biskupija primorsko-lička prozvala biskupija 
senjsko-modruška. 

SENJSKI USKOCI 

Padom Bosne i Sinja mnogo je naroda uskočilo na Klis i 
zato se prozvali Uskoci. Njima je zapovieđao Petar Kružić, 
kapetan Senja. O njima i njihovu junačtvu pjevaju mnoge 
narodne pjesme. Po padu Klisa god. 1537. ti junaci uskočili 
su u Senj, odaklen su nadaleko plienili Turke. Oni su s po- 

moću svojih brodica često obilazili cielom Dalmacijom i Her¬ 
cegovinom, da osvajaju i robe. Kako je i Venecija često šu- 
rova,la s Turcima, Uskoci su i na nju bili kivni i njihove bi 
brodove plienili. To je bio povod, da je došlo gotovo do su¬ 
koba između tadanje Austrije i Venecije. Da ne dođe do toga. 
posredovao je i papa. U vatikanskom arhivu nalaze se mnogi 
spisi, koji govore o Uskocima. Uskoči su god. 1595. iznenada 
s pomoću okolišnih kršćana osvojili Klis, ali radi navale 
Turaka i šurovanja Venecije morali su ga opet Turcima pre¬ 
dati. To je bio uzrok, da su Uskoci navalili na mletački 
Rovinj. • 11 ' ' ! ^ 

Uskoke je kod pape pravdao dominikanac o. Guido Lukese 
i nazvao ih Makabejcima. Poslije tolikih okršaja između Ve¬ 
necije i Uskoka došlo je do toga, da je Austrija protjerala 
Uskoke iz Senja, a u Senj poslala zapovjednika Josipa Ra- 
battu s njemačkom posadom. Rabatta je počeo nemilo pro¬ 
goniti Uskoke. Između ostalog propeo je glasovitog junaka 
Poseđarskog, a Jurišu strpao u tamnicu. Okrutnost toga za¬ 
povjednika, koji je služio i Austriji i Veneciji, razjarila je 
Senjane i Uskoke tako, da su g. 1602. navalili na Senj i 
Rabattu pogubili. Poslije toga su opet bili gospodari Senja i 
služili vjeri i domovini. 

Među Uskocima isticali su se neki pojedinci kao posebni 
junaci. Takav je bio Martin Senjanin, koji ie g. 1596. ušao u 
tursku Petrinju. Napose se proslavio Senjanin Ivan i Ivan 
Vlatković. To su dva imena za jednog te istog junaka, koji 
ie jedan od najvećih, junaka hrvatske narodne pjesme, pa zato 
je njemu posvećena ova knjiga, kako bi se njegov spomen po 
pjesmama, u kojima je on opjevao, što više razširio i sačuvao 
u hrvatskom narodu. 


SENJANIN IVAN 

Od osoba s prezimenom Senjanin poviest spominje nekog 
Grgura Senjanina. koji je bio knjigotiskar. On je živio od 
prilike od g. 1475. do 1535. i tiskao neke knjige u Senju. 
Još se spominje neki Antun Senjanin (1510. do 1570.), knji¬ 
goveža. Ovaj Antun valjda je sin Grgurev. Napokon se spo¬ 
minje i naš proslavljeni junak Senjanin Ivan, koji se je rodio 
u Senju od porodice »Segnanin«. Ta je porodica tamo ži¬ 
vjela već u 14. stoljeću. Ivan Senjanin živio je ođprilike 
između godina, 1520, i 1600. Vjerojatno je pokopan u crkvi 
sv. Franje u Senju. U popisu vojnika, koji su stolovali u 
Senju god. 1551., nalazimo ime Senjanina Ivana i sluge mu 
Ivana Dobrinića. Njihov je kapetan bio Ivan Lenković. Prema 
plaći, koju je Ivan Senjanin primao, naime 8 forinti mje¬ 
sečno. ne bi on bio veće časti od današnjeg narednika. Iz 
drugog izvora razabire se, da je god. 1578. Ivan Senjanin bio 
vojnik posade u Košicama u Slovačkoj i da mu je car Ru- 
dolf II. doznačio svotu od 200 forinti kao nagradu iz ratne 

blagajnice. Još imademo jednu izpravu o Senjanin Ivanu, 
koja se nalazi u pismohrani (arkivu) samostana Zaostroga. 
Ta je izprava napisana bosančicom te glasi: »U- ime Boga 
1570. na 15 miseca juna. Ostavljam uspomenu ovu upisanu, 
neka se zna događaj, koji se zgodi u ovi dan; zašto u isti 
dan upališe Turci samostan sv. Luke i Marka na Osinju. 

I ovom nesretnom dogođaju bi uzrok megdan, koji se u zao 
čas za nas dogodi ovdje; zašto vojvodu Ivana Senjanina zazva 
na megdan Ramo Kovačević iz Gabele, jer mu bijaše ugrabio 
sestru Fatimu i pokrstio. Izašavši na megdan rečeni Se¬ 
njanin odsiče mu ruku i odnese u Senj. Na ovo se Turci 
veoma razsrđiše i navrgoše mušavedu na siromahe redov¬ 
nike govoreći, da su oni svemu tomu krivi, bivši dali moći 
rečenom vojvodi Ivanu, da ga ne može sablja sići. Poradi 
toga skupi se i dođe na manastir više od tri stotine Turaka, 
koji ga porobiše, upališe i orobiše; pogubiše eksđefinitora 
(bivšega definitora) o. fra Petra Grabkovića, zatim jednog 
laika i remetu odvedoše u robiju, raniše o. fra Nikolu Ke- 
vića, vikara samostana . . . Sirpmasi redovnici priđviđaiući zlo 
bijahu uklonili svu sakrištiju na Sućura, koja posli bi pre¬ 
nesena u Zaostrog. Piša ja fra Grgur Bukovac budući gvar¬ 
dijanom, * a ministar O. M. P. fra Marijan Kosović iz 
Zaostroga.« *' 1 ; r 

Kako se to dogodilo između godine 1550. i 1578., to jest 
između popisa vojnika u Senju i Rudolfove nagrade u Koši¬ 
cama, to držim, da se uistinu ovo junačtvo odnosi na Senja¬ 
nina Ivana, a valjda je zato, ako nije za slično junačtvo, 
dobio i nagradu od cara Rudolfa II. od 200 forinti. Svakako 
se u našem narodu slavilo junačtvo Senjanina Ivana nad Ko¬ 
vačević Ramom. 

Nego hrvatski je narod dao množtvo junaka, koji nose ime 
Ivan i kojima su guslari i pjevači njihovo junačtvo opjevali. 
Kad su Uskoci god. 1596. osvojili Klis, bio je među njima 
i vojvoda Ivan Vlatković. Za kanđijskog rata osobito se u 
narodu proslavio Uskok Ivan Vlatković. Valjda je on poto¬ 
mak Jurja Vlatkovića, jajačkog bana, koji je godine 1493. 
poginuo pod Udbinom.i O Ivanu Vlatkoviću pjeva naš Mi¬ 
lovan (Andrija Kačić Miošić) ovako: 

Ako želiš znati, pobratime, 

Milovane od Gorice Crne, 

Koji bihu na glasu junaci 
Od hrvatske zemlje i države, 

Velikoga rata od Kanđije, 

Beča grada oli od Morije, 

Poslušaj me, kazat ću ti pravo 
Po imenu, tako bio zdravo! 


i Hrvatski povjestničar Vjekoslav Klaić spominje u petoj 
knjizi svoje poviesti na str. 412. i nekog Vukana Vlatkovića. 

Najprvoga Vlatković Ivana 
I Jurišu, senjskog harambašu, 

Kojino se glase do Misira, 

Do Bagdada i grada Ancira, 

Jer su tursku zemlju porobili, 
v Više Senja Liku i Krbavu, 

Kotor ravni do Hercegovine, * 

Sve Zagorje i kršno Primorje. 

Porobiše i t mutnu Neretvu 
Do Gabele grada bieloga; 

Porobiše Desne do Vratara, 

Ravno, Broćno, do grada Mostara. 

Koliko su posikli Turaka, 

U Senj bili doveli sužanja, 

Sam Bog znade i Bogorodica, 

Drugi nitko, živa moja dica! 

Ivan Vlatković umro je 1612. godine. Da se pod imenom 
Senjanin Ivana misli na Ivana Vlatkovića, svjedoči hrvatski 
pjesnik Kačić, koga spominje i u svojoj »Korabljici« kao 
prvaka od junaka. To potvrđuje i jedno izvorno pismo, koje 
tvrdi, da se Senjanin Ivan istovjetuje sa Vlatko vičem Ivanom, 
čuvenim prvakom senjskih Uskoka. Tako drži i pjesnik fra 
Grgo Martić.2 

Iz poviesti nije poznata ženitba Senjanin Ivana niti Vlat¬ 
kovića Ivana, a ni potomci njihovi se ne spominju. 

NARODNE PJESME O SENJANIN IVANU 

Gotovo nema narodne pjesmarice, koja ne spominje ime 
slavnog junaka Senjanin Ivana. Malo tko će se u hrvatskom 
narodu naći, tko nije čuo za slavna djela ovog junaka. Po 
narodnim se pjesmama Senjanin Ivan bezbroj puta ženio i 
ginuo. 

Po guslam Domnjaku, koji je znao najviše narodnih pje¬ 
sama kazivati, Senjanin Ivan bio je velik junak, ali pijanica. 
Radi pijanstva upao je Senjanin Ivan, kako kaže narodna 
pjesma, u tamnicu Hrnjice, a iz nje ga je izbavio Uskok 
Radojica. Radi pijanstva izgubio je glavu od Ugarskog bana 
i t. d. Po narodnoj pjesmi Senjanin Ivana nije imao sina, 
nego sinovca Tadiju i nećaka Luku Barjaktara^ 

Pod imenom Senjanina Ivana u narodnim pjesmama ja 
razumijem, da je on predstavnik suvremene Hrvatske, a Ta- 


2 Senjanin Ivan bio bi po Kačiću od Hercegovine. Već smo 
vidjeli, da je odotud pobjegao Vlatković Ivaniš. Valjda je 
Juraj Vlatković potomak Ivaniša, a potomak Jurja je Ivan 
Vlatković. 


dija i Luka đa su predstavnici budućnosti Hrvatske. To po¬ 
tvrđuju njegove narodne pjesme, a osobito prve četiri. Zašto 
je on baš upao u tamnicu Hrnjice? Zašto ga je baš ugarski 
ban otrovao, a njegova ljuba ugarskog bana? I napokon zašto 
je baš njegova ljuba otišla karlovačkom banu, a ne drugome? 
Drugčije ja ne mogu protumačiti njegove kao ni drugih ju¬ 
naka narodne pjesme. Dakle pod imenom Senjanin Ivana gu- 
slar je krio svoje misli. Dapače držim, da se ista osoba krije 
i pod imenima Nemoćan Dojčin, Ivan Kapetan i Senjković 
Ivan, samo im je druga uloga. 

Sad ću se ukratko osvrnuti na pojedine pjesme o Senjanin 
Ivanu. 

Prva pjesma »Hrnjičić Mujo prevario Senjanin Ivana« 
pjeva, kako je Senjanin Ivan prevaren od Hrnjice i upao u 
tamnicu, od koje ga je izbavio Rade. Mislim, da to znači, 
kako je jedan dio Hrvata pao u podložtvo Turaka, od koga 
podložtva izbavljen je od Uskoka. Neka pjesma pjeva, da je 
Mujo Hrnjica prevario bana Zrinovića (Lopašić: Bihać 134). 

Druga pjesma »Senjanin Ivan prevaren od Đulić bar¬ 
jaktara pjeva slično, samo priča, kako je Ivan Senjanin spa¬ 
šen od sinovca Tadije. To, mislim, znači, da su Hrvati od pod¬ 
ložtva Turaka spašeni po potomcima. 

Treća pjesma »Ugarski ban otrovao Senjanin Ivana« 
pripovieda, kako je Senjanin Ivan prevaren i otrovan od ugar¬ 
skog bana, a ljuba Ivanova otrovala ugarskog bana. Po mome 
mišljenju to znači, kako su Ugri prevarili Hrvate, a Hrvati 
uradili, da su Ugri izgubili slobodu. 

Četvrta pjesma »Karlovački ban uzima ljubu Se¬ 
njanin Ivana« možda prikazuje, kako se ondašnja hrvatska 
vlast radi tadanjih prilika sklonula pod okrilje Austrije, jer 
je naš narod bio zaokupljen ratom s Turcima. 

Peta pjesma »Turci robe Senj« kazuje po mome mi¬ 
šljenju o haranju Turaka po Hrvatskoj, koji su konačno pora¬ 
ženi bečkim ratom. Kuna Hasanaga bio je krajem 18. sto¬ 
ljeća iz Hercegovine sa sielom u Kninu. Neki Hasan-aga po^ 
ginuo, je prema Kačiću kod Zađvarija od Kulišić Tadije, a 
neki haradžlija Hasan-aga god. 1593. pod Siskom. 

Šesta pjesma »Hasanaginica se udaje za Senjanin 
Ivana« opieva, mislim, neki dobitak Hrvatskoj, valjda od 
Knina ili Imotske. Ta pjesma sjeća na glasovitu pjesmu 
»Hasanaginica«. 

Sedma pjesma »ženitba Senjanin Ivana od Hrnjičića 
Muje« pjeva, kako su Bosna i Glamoč pali u hrvatske ruke 
ne samo dokazima (guslama), nego i krvlju Ivanovih po¬ 
tomaka (Tadije). 

Osma pjesma »ženitba Senjanin Ivana od Leđana« 
sjeća nas osvojenja Bosne od Turaka s pomoću Ugarske. 

A sada da nešto još kažem o kćeri, sinovcu i nećaku Se- 

hjanina Ivana te o narodnim pjesmama, u kojima se o njim^ 
pjeva. 

Već smo vidjeli, da u poviesti nije poznato, je li se Senjanin 
Ivan odnosno Vlađković Ivan ženio, imao potomaka, brata 
ili stestru. I drugi guslari pričaju o Tadiji iz Senja i Luki 
Barjaktaru, ali ne toliko jasno kao moj guslar Domnjak. 
Malo ima narodnih pjesama o Kotarskim junacima, a da 
s njima nije Senjanin Tadija ili Luka Barjaktar. Oni su 
s njima složni proti obćem neprijatelju Turčinu. Oni nam bli¬ 
staju kao ideal bratske i kršćanske sloge i ljubavi, s kojom 
je u zadnje vrieme postignuto to, da je Turčin iztjeran sa 
Balkana i naših strana. 

Po guslaru Domnjaku kći Ivana Senjanina zvala se Ružica, 
nju je Janko izbavio iz tamnice. A po istome guslaru nećak 
Senjanin Ivana zvao se Luka Barjaktar, koji se oženio od 
Vrlike, od Garić kapetana. A napokon po istome guslaru si¬ 
novac Senjanina Ivana zvao se Senjanin Tadija, koji je običan 
djever uz nevjestu. Njemu je težka srdca Ivan davao đogata, 
a dao bi mu ga po svietu i nagovoru ljube ili majke. Kći po 
mome ključu znači budućnost, koja se preuda ili izgubi; si¬ 
novac i nećak znače dobitak i budućnost bratske odnosno 
posestrime zemlje. 

Evo, kako ja tumačim pjesme o kćeri, nećaku i sinovcu 
Senjanina Ivana. 

Deveta pjesma »Starac Janković izbavi ja kćer Se¬ 
njanin Ivana« opieva, kako ja mislim, neki hrvatski gubitak 
(zarobljene Ružice), koji je povraćen s pomoću starca Jan¬ 
ko vića. Po Kačiću bio je žestok boj kod Varađina god. 1716., 
dok su Moskovi razbili Turke god. 1677. i unapried. Po Ka¬ 
čiću bio je neki brodar Ivanović princip od Moskovije. Gla¬ 
soviti su Jakšići za doba Đorđa Branko vića i kralja Mati- 
jaša. Kad se iz porodice Hun jadi neka Juli ja udavala za 
kneza Mihajla, nju je pozdravio neki Juraj Jakšić. Još je 
bilo Jakšića kao vojnika u Bihaću, a Moskovija zvalo se i 
neko mjesto u Velebitu, koje su Turci poharali. 

Deseta pjesma »ženitba Senjanin Tadije iz Budima« 
opjevava oslobođenje Budima od Turaka. Na Budim su više- 
put kršćani jui’išali, ali ga tekar 2. studenoga 1684. osvo¬ 
jili. Kad su već naši junaci protjerali Turke iz Kotara, još 
nisu htjeli Mletčani ući u rat proti Turcima, dok nisu vidjeli 
pad Budima (»štampu od Fatune«), što je naše junake u 
Kotarima uvelike uzradovalo. Valjda Budim znači osvojen je 
koje turske tvrđe i u našim stranama. Pjesnik fra Grga 
Martić spominje nekog ćelavog Tadiju i uskočkog hajduka 
iz 17. stoljeća Valjevac Tadiju. 

A sada čitajte redom pjesme, koje će vam po ovom mom 
uvodu i tumaču biti razumljive, a nadam se i milije. 

O. Stjepan Grčić 


HRNJIČIĆ MUJO PREVARIO SENJANIN IVANA 

Piju vino na Udbini Turci, 

Na Udbini, na širokoj londži. 

Pa se hvale Turci janjičari: 

Tko je bolji junak na megdanu, 

Tko dobroga konja odgojio! 

Pohvali se Hrnjičić Mujine, 

Da nad njega ne ima junaka, 

A nad konja boljeg konja nema! 

Besidi mu mali Sulemane: 

»Aj’> ne luduj, Hrnjičić Mujine, 

Da nada te ne ima junaka! 

Vidio sam dobroga junaka, 

I pod njime debela đogina, 

Što nikidan ovda prolazio, 

I dobroga dogu progonio, 

Onakoga u svem svietu nema: 

Da će biti Senjanin Ivane!« 

AT ga Mujo pleskom udario: 

»Kozo jedna, mali Sulemane, 

Što mi hvališ kaurske junake, 

Što ne hvališ po Udbini Turke, 

Što mi hvališ Senjanin Ivana, 

Kad Ivana ja u glavu znadem? 

Otić hoću Senju bielome, 

Savezati Senjanin Ivana, 

Dovest ću mu seku jedinicu, 

Vinčat ću je za Svoga Aliju!« 

Besidi mu mali Sulemane: 

»Ak’ otiđeš Senju bielome 
I savežeš Senjanin Ivana, 

Dovedeš mu seku jedinicu 
I vinčaš je z a svoga Aliju, 

Evo tebi sa ramena glava, 

Odmah sići rusu glavu moju!« 
Hrnje meće konja izpođ sebe. 
Ode Mujo u visoku kulu, 

Pa se misli, na jednu smislio. 
Dokopa se listak knjige bile, 

Pa je kiti, kuja ga rodila! 

Pa nalazi hitro knjigonošče, 

I u knjizi pozdravi Ivana: 

»Moj pobrica, od Senja Ivane, 
Dočim. dođe danče poneđiljče, 

Da si brzo k meni na Udbinu: 
Evo ženim svog brata Aliju, 

Bi’ ’š, Ivane, diver uz nevistu, 

I povedi seku jedinicu, 

Po imenu dilber Anđeliju, 

Ona bit će za jengije mlada 
Kolo vodit, a pisme izvodit. 
Dosad jesmo pobratimi bili, 
Odslen ćemo veći prijatelji, 

Kad mi dođeš na pir i u svate!« 
Knjigu šalje k Senju kamenome. 
Kad Ivanu knjiga dolazila, 

Knjigu štije, pa se na nju smije, 
Pa dozivlje dilber Anđeliju: 
»Anđelijo, seko jedinice, 

Hajde, seko, u odaje gornje, 

Pa udaraj na tilo odilje, 

Baš odore, što bit more bolje, 

A ja idem u tople podrume, 
Opremit ću debela đogina, 

Pa hajdemo na Udbinu bilu 
Mome pobri Hrnjieić Mujinu; 
Hajd’mo njemu na pir i u svate: 
Ja ću, Ivan, biti za đivera, 

A ti ’š mlada za jengije biti, 
Kolo vodit, a pisme izvodit!« 

Ma se Anđa gro’tom osminula: 
»Luda glavo, Senjanin Ivane, 

Niti hodi, niti mene vodi, 

Ja sam mlada i odviše lipa, 
Mamila bih po i^ebu oblake. 


A ke ne bi’ po zemlji junake; 

Turci će ti glavu odsicati, 

A mene će Anđu poturčiti!« 

Ma je Ivan pleskom udario: 

»Brže, kujo, kuja te rodila! 

Ma opremaj na tilo odilje, 

Jer se glave nanositi ne ćeš!« 

Ode Anđa u odaje gornje, 

Pa otvori orove sanduke 
I iznese plemenito ruho. 

S jednom rukom oblačila ruho, 

S drugom rukom grozne suze tare. 
U ta doba Uskok Radojica, 

Pa upita mlade Anđelije: 

»Što ga cviliš i suze prolivaš?« 

Sve mu kaže, što je i kako je: 
»Mene hoće poturčiti Turci!« 

Besidi joj Uskok Radojica: 

»Hoćeš biti moja viernica? 

Ja ću poći na Udbinu bilu, 

Niti imam ni brka ni brade, 

A ljepši sam od divojke mlade, 
Obuć hoću ja tvoje odilje!« 

Tad je njemu čistu viru dala, 

Da ga mlada privariti ne će. 

Anđa svlači, a Rade oblači, 

Još ga meće tri zlatna đerdana, 
Za dvi sise dvi grude pamuka. 
Kad izađe prid visoku kulu, 

Ivan njega poznat ne umide, 

Neg’ izveo dva dobra konjica, 

Pa besidi Uskok Radojici: 

»Seko moja, dilber Anđelijo, 

Dodaj meni desnu ruku svoju, 

Da te bacim na konja viteza!« 
Besidi mu Uskok Radojica: 

»Aj’ ne luduj, moj brate Ivane, 
Jesam li ja dosad konje ja’la!« 
Pa se Uskok baci na konjica, 
Brže skače neg’ Ivan na svoga. 
Tad Ivane riči progovara: 


»Ženskoga si stasa i pogieđa, 

A mužkoga struka i uzrasta!« 
Obodoše dva dobra konjica, 

Pa odoše na Udbinu ljutu, 

Baš pod kulu Hrnjičića Muje. 
A1 pod kulom divno kolo buba, 
U tom kolu Mujo Hrnjičića. 
Pod Ivanom hvatao konjica, 
Ruke šire, u obraz se ljube: 
»Dobro doša, sladki pobratime, 
Hdj’mo,, brate, u visoku kulu!« 
Odmah Ivan razjaha konjica, 
Pa odoše u visoku kulu. 

A Alija uhvati konjica, 

Pa ovako Radi besidio: 

»Oj bora ti, mlada Anđeli ja, 

Jesi li se, seko, umorila?« 

Ma mu Rade tiho besidio: 

»Kako ću se mlada umoriti, 
Dobar me je konjic donosio!« 
Pa ovako Rade besidio: 

»Da ja idem v’ono kolo divno, 
Pa skakati u kolu divojkom?« 
Ma mu Ale tiho besidio: 

»Hajđ’ se, Anđe, ti ponapij vina 
I pojedi mesa debeloga!« 

Ode Rade u visoku kulu, 

S punim ga je stolom dočekao. 
Kad se Rade vina ponapio, 

Pa Hrnjici ’vako besidio: 

»Der siđite, hladna pijte vina, 

A ja idem v’ono kolo divno, 
Kolo vodit,, a pisme izvodit!« 
Jedva toga Hrnje dočekao. 

Ma zaigra mali Radojica, 

Kako igra po visokoj kuli, 

Sva se kula iz temelja kreće. 
Pa poigra kroz bielu kulu, 

Pa je onda kroz mermer-avliju, 
Pa dolazi u to kolo divno, 

Kolo vodi, a pisme izvodi. 


Gledali ga janjičari Turci, 

Pa među se Turci besidiii: 

»Nu kaurke, odnili je đavli! 

Baš je ’nake na Udbini nema!«. 

Još ga oni to u rici biše, 

A1 eto ti Hrnjičića Muje: 

»Dušo moja dilber Anđelijo, 
Hajđ’mo otić k našemu đželatu: 
Privinčat ću tebe i Aliju!« 

Besidi mu Uskok Radojica: 

»Oj djevere, Hrnjičić Mujine, 

Ak’ oćuti moj brate Ivane, 

Nit’ je moje nit’ je tvoje glave!« 
Besidi joj Hrnjičić Mujine:.. 
»Nebojder se, dilber Anđelijo, 

Ivi drago vavik piti vino, 

Kada se je vina ponapio,, 

Eno njega u našoj tamnici!«^ 

Tada Rade riči besidio: 

»Ej bora ti, Hrnjičić Mujine, 

Kad s’ Ivane baš raztrizne vina, 
Razkopat će tananu tamnicu, 

Pa izići Ivan iz tamnice. 

Neg’ ne kupi kićenih svatova, 

Već dajder mi ti svoga Aliju, 

Otić’ ćemo našemu dželatu, 

Nek privinča mene i Aliju!« 

Jedva toga Mujo dočekao, 

Pa mu dade Ogojak Aliju, 

Pa ga šalje turskome dželatu. 

A kad jesu k njemu dohodili, 
Triput joj je dzelat govorio. 
»Poturči se, dilbe: Anđelijo!« 

A1 mu Rade tiho besidio: 

»A znadeš li, da sam s’ poturčio 
Pa povadi ćordu brietkinju, 
Dvaput Rade bio zamanuo, 

I dželatu glavu odkinuo, 

I Aliji on odsiče glavu. 

Pa poside debela konjica,, 

Pa ga iđe niz Udbinu ljutu, 


Baš pod kulu Hrnjičić Mujina. 
Dođe Rade u to kolo divno, 
Skače Rade kako i pomaman. 
Kad Turčinu kome dolazio, 

Iz obraza krvcu otvorio. 

Među se su Turci besiđili: 
»Nuder vidi kuje Anđelije, 

Oii vara, oli će privarit, 

Oli neki na kaurin adet?« 

Kada dođe Hrnjičić Mujinu, 
Hvata mu se oko bila vrata, 
Ljubi Hrnju sa obadvie strane, 
Ma kako je njega poljubio, 

Niz obraze krvcu otvorio. 

Ma Hrnjica Vako besidio: 

»Ne čud’te se, janjičari Turci, 
Ovaki je na kaurin adet!« 

Pa joj Mujo tiho besidio: 

»Ej bora ti, dilber Anđelijo, 

A gdi ti je Ogojak Alija?« 

»Oj divere, Hrnjičiću Mujo, 
Otiš’o je sa vašim dželatom, 

Da će štogod lova uloviti. 

Neg' bora ti, Hrnjičiću Mujo, 
Haj’mo, Mujo, u visoku kulu 
Divaniti ljudskoga đivana!« 

Pa odoše u visoku kulu. 

Pa ga Rade besidi Hrnjici: 

»Oj divere, Hrnjičić Mujine, 
Otvorider tanenu tamnicu, 

Pa Ivana vadi iz tamnice, 

Imam nešto š njime divaniti!« 
A1 to Mujo poslušao Rade, 

Pa povuče na sinđiru ključe, 

Pa izvadi Ivu iz tamnice. 

Ma mu Rade tiho besidio: 

»A vidiš li, Senjković Ivane, 
Kakav ti je Mujo Hrnjičiću? 

A kamo ti od bedrice ćorda?« 
Ivan muči k’o da i ne čuje. 

Kad to vidi Uskok Radojica, 


Leti Rade niz visoku kulu, 

Od avlije zatvarao vrata, 

Pa od kule zatvorio vrata, 

Pa Ivanu tiho besidio: 

»Izvedi der dva dobra konjica!«. 

Stao Mujo, pa se zamislio. 

Ne misli se Uskok Radojica, 

Brzo Rade ćordu povadio, 

Pa Hrnjici odsikao glavu 
I staru mu pogubio majku, 

Pa izleti prid \usoku kulu. 

Posidoše dva dobra, konjica, 

Otvoriše mermerlu avliju, 

Gole jesu ćorde povadili, 

Kako koji Turčin dohodio, 

Svakom Rade glavu odsikao. 

Rade goni, Ivan dočekuje, 

Ivan goni, Rade dočekuje. 

Izsikoše janjičare Turke 
I odoše sa Udbine ljute 
Sve igrajuć i pisme pivajuć. 

Kad dođoše k Senju kamenome,* 

Tad besidi Senjanin Ivane: 

»Seko moja, dilber Anđelijo, 

Da ne bude, seko, tebe bilo, 

Ja bi’ svoju usijao glavu; 

Ma si, seko, roda viteškoga!« 

Tad se Rade gro’tom osminuo, 

Pa Ivanu riči besidio, 

Pa se maši u svoja nidarca 
I izvadi dvi grude pamuka: 

»Nuder vidi, Senjanin Ivane, 

Da ja nisam dilber Anđeli ja, 

Nego jesam Uskok Radojica!« 

Sve mu kaže, što je i kako je. t 
Dok Ivane riči ugrabio, 

Tad je Radi tiho besidio:' 

»Evo tebi moja Anđelija, 

I evo ti baš kula oblica 
I pod kulom duga podvornica.« 

Ivan zove dilber Anđeliju.: 


i 


»Anđe moja, oba oka moja, 
Evo tebi Uskok Rađojica, 

Evo moja baš bila oblica, 

I evo ti duga podvornica, 

Bit ćeš njemu za vierne ljube!« 
Jedva toga Anđa dočekala. 

Tad su popa tuđe dovodili, 
Anđeli ju Radom su vinčali. 

Dobi Rade baš kulu oblicu, 
Izpod kule dugu pođvornicu, 

I uza nju timar darovao. 


SENJANIM IVAN PREVAREN OD ĐULIĆ 
BARJAKTARA 

Piju vino na Udbini Turci, 

Na Udbini, na turskoj krajini. 

Pa se hvale Turci janjičari, 

Kako kome na megdanu bilo. 
Progovara Đulić barjaktare: 

»Ej, nad mene. ne ima junaka, 

A nad konja boljega ne ima!« 

Besidi mu od Orašca Ale: 

»Ej, bora ti, Đulić barjaktare! 

Ti se hvališ, da si dobar junak; 

Ja poznajem svačije junaštvo, 

Nema druma, kud prolazio nisam, 

Ni tamnice, gdi sužnjio nisam: 

A da vidiš golema junaka, 

Štono skoro ovđan prolazio 
I dobroga dogu progonio, 

A nd njemu junačko odilje, 

A da vidiš Janković Stojana! 

Pa onoga Petra Mrkonjića 
I njegove neuredne brke; 

Nikiđan je ovdi prolazio 
I dobroga konja progonio! 

. A sa njime Senjanin Ivane: 

Dobar junak i ljudi ga kažu. 









POBRATIM SENJANINA IVE 


Osmanlije vezali zarobljenog Uskoka Antu Milanovića iz 
Duvna, pobratima Senjanina Ivana, ali Hrvati dolaze, da ga 
izbave iz njihovih ruku. 



USKOK 

Studija za glavni lik u Hrvatskom Panteonu. 


Na onome dogi debelome!« 

Tada Đulić rici besidio: 

»Što mi hvališ kotarske kravare, 

Što ne hvališ Turke Udbinjane? 
Savezat ću Senjanin Ivana, 

Metnut ću ga u svoju tamnicu, 

Činit ću ga i pitati blago!« 

Besidi mu od Orašca Ale: 

»Aj’ ne luduj, Đulić barjaktare, 

Ti Ivana ni viditi ne ćeš; 

A kakav je sinovac Tadija,, 

Svu Udbinu zar obit će Tađe!« 

Dok Đuliću rici ugrabio, 

Od zemlje se na noge skočio, 
Primače se svome tavulinu, 

Pa ga kiti listak knjige bile, 

A nalazi hitro knjigonošče, 

I Ivana lipo pozdravio: 

»Dragi pobro, od Senja Ivane, 

Već je vrime, da se pobratimo 
I hladna se vina napijemo. 

Neg’ bora ti, dragi pobratime, 

Dođi k meni na Udbinu ravnu, 

Pa ćemo se ponapiti vina, 

A kada se vina napijemo, 

Onda ćemo s tobom pobratimit 
Prid džamijom, gdi klanjaju Turci. 
A ne vodi druga ni jednoga, 

Niti vodi sinovca Tadije, 

Jer je Tadi drago piti vino, 

Opit će se, zametnuti kavgu, 

Eto nami goleme sramote!« 

Kad Ivanu knjiga dolazila, 

Knjigu štije, ma se na nju smije. 
Gledao ga sinovac Tadija: 

»A moj striče, Senjanin Ivane, 
Kakva ti je knjiga jadovita, 

Ter te tako na smih nagonila?« 
»Ej bora ti, drago dite moje, 

Evo knjiga sa Udbine ljute 
Od onoga Đulić barjaktara, 







Da ja dođem na Udbinu ljutu, 

A da ću se š njime pobratimit 
Na džamiji, gdi klanjaju Turci, 

I hladna se vina ponapiti!« 
Besidi mu sinovac Tadija: 

»Niti hodi, niti mene vodi, 

U Turčina vira i nevira, 

Ja se bojim ma kakve privare, 
Pa će Turčin tebe pogubiti, 
Odvest će ti dogu misirliju!« 

A Ivane riči besidio: 

»Ja ću otić na Udbinu ljutu, 
Neka vide janjičari Turci, 

Neka vide, nisam strašivica; 

Ali tebe povoditi ne ću!« 

A Tađe mu riči besidio: 

»Aj’ opremaj dogu debeloga, 

A ja idem doru debeloga: 

Nije gori dorin od đogina!« 

Tada mu je Ivan besidio: 

»Ti ga ne ćeš na Udbinu ići!« 

Pa se misli Senjanin Ivane, 

A nu šta će Tadi učiniti: 

Na Tadi ju s vinom navalio, 

Dok je Tadu vino obalilo. 

Tad Ivane saveza mu ruke, 
Saveza mu i noge i ruke, 

Pa poleti u tople podrume, 

Pa opremi debela đogata, 

Uprav ode na Udbinu ljutu. 
Ugleda ga Đulić barjaktare, 
Prida nj se je ti’o izšetao, 

Pa se ćapi pod biele ruke. 

Sade Ivan debela konjica, 

Konja turi u tople podrume, 

Ivan ode kuli uz mostove. 

Kad u kulu Ivan ulazio, 

Tute sidi trideset Turaka. 

A1 se Ivan mislom zamislio. 

Do njega je Đulić barjaktare; 

S jedne strane Đulić barjaktare, 


S druge strane taneni Osmarie, 

Pa ga piju na oklade vino. 

Ode čaša redom naokolo, 

Dođe čaša Đulić barjaktaru. 
Nazdravlja mu Đulić barjaktare: 
»Zdrav moj pobro, od Senja Ivane, 
Nit’ u moje, nit’ u tvoje zdravlje, 
Neg’ u zdravlje onoga junaka, 
Koji će se ovdi nahoditi, 

Među nami kavgu zametnuti. 

Ni pola je ti popiti ne ćeš, 

To ćeš pola krvi nadoliti!« 

Stao Ivan, pa se zamislio. 

Od Ivana daleko oružje, 

Pa poviri kuli na pendžere. 
Progovara Đulić barjaktare: 

»Oj Ivane, kurvino kopile, 

Što ga gledaš kuli na pendžere ? 

Ta nema ti sinovea Tadije! 

Neg’ napij se rujenoga vina, 

Ni pola'je ti popiti ne ćeš, 

To ćeš polu krvi nadoliti!« 

A1 eto ti vala i šićara: 

Kad se Tade vina raztriznio, 
Strina mu je odrišila ruke, 

Uletio u tople podrume, 

Opremao sebe i dorina; 

Leti Tade priko polja ravna, 

Da mi spade na Udbinu ljutu, 

A pod kulu Đulić barjaktara. 

Uđe Tade u kamen avliju, - 
Sveza konja do avlijskih vrata, 

A avlijska on zatvori vrata, 

Tri krakuna u nje udario, 

Pa uzleti kuli na mostove. 

Svi se Turci mislom zamisliše, 

Pa Tadiji misto namistiše, 

I svoju mu čašu utočiše 
I Tadiju vina napojiše. 

Ode čaša redom naokolo, 

Dođe čaša Senjanin Tadiji. 




Uze čašu u desnicu ruku, 

Pa nazdravlja Đulić barjaktaru: 
»Zdrav Đuiiću, od kurve kopile, 

Nit’ u moje, nit* u tvoje zdravlje, 
Neg’ u zdravlje onoga junaka, 

Koji će se ovdi nalaziti, 

Među natru kavgu zamećati: 

Ni pola je ti popiti ne ćeš, 

To ćeš pola krvi nadoliti!« 

Uze čašu Đulić barjaktare, 

U ruci se čaša uzdrćala. 

Kad to vidi od Senja Tadija, 

Od bedrice odpasao ćordu, 

Pa udari Đulić barjaktara. 

Ne hvata ga po bilome vratu, 
Uhvati ga po svilenu pasu, 

Dvi ga pole oko ćorde pale. 

Svi se Turci na noge skočili. 

Kad to vidi od Senja Tadija, 
Jednom mahnu, triest glava lahnu! 
Ivane se težko zamislio, 

Ali mu je Tade besidio: 

»Što se misliš, od Senja Ivane, 
Kamo tebi od bedrice ćorda?« 

Svi’ trideset pogube Turaka. 

Leti Tade po oblici kuli, 

Pa nalazi tursku bulu mladu: 
»Brzo, kujo, od odaja ključe!« 

Bula mu je ključe dodavala. 

Kad je Tade ključe ugledao: 

Od odaja ključe ulomila! 

Pa pomisti na pleći junačke, 

Na plećima vrata izstavio, 

Pa ga uđe Tade u odaje, 

Pa nasipi je žeženih cekina, 

Puni jesu prteni bisazi, 

Pa po kuli i okolo kule 
Robi, nosi, što mu je i drago. 

A uliće u podrume tople, 

Pa izvede Đulića konjica, 

Puna konja natovari blaga, 


Pa Ivanu riči besidio: 

»Dragi striče, od Senja Ivane, 
Čuvaj meni nebrojeno blago!« 

Pa ga viče iza svega glasa: 

»Ej bora vam, janjičari Turci, 
Nemoj reći, da sam strašivica, 
Hajte, Turci, meni na megdana!« 
Turci muče, ništa ne divane,, 

Neg’ među se Turci besidili: 

»A dok nam je Đulić poginuo, 
Već nemamo nikoga junaka, 

Da kauru iđe na megdane: 

Neka goni, što je zarobio!« 

Pa otvori kamenu avliju, 

I iztira dogu i dorata, 

I Đulića dobroga konjica, 

I ponio nebrojeno blago. 

Ode momak na Udbinu ljutu, 
Golu ćordu v’golu ruku vadi, 
Zagrnuo biele rukave: 

»Hajte, Turci, meni na megdana, 
Nemoj reći, da sam strašivica!« 
Tad odnese nebrojeno blago, 

I odvede Đulića konjica. 

I besidi Senjanin Ivanu: 

»A moj striče, Senjanin Ivane, 
Da ne bude mene Tade bilo, 

Ti bi svoju usijao glavu! 

Da mi nije od Boga grihota, 

A od ljudi velika sramota, 
Sveza’ bi’ ti ruke naopako, 

Šibao te šibajli kandžijom! 
Jesam li ti davno govorio: 

U Turčina vira i nevira!« 


UGARSKI RAN OTROVAO SENJANIN IVANA 

Knjigu piše mlad ugarski bane, 

A na ime Senjanin Ivana: 

»Moj pobrica, Senjković Ivane, 

Dođi meni u svatove, Ivo, 

Tj ćeš biti za divera mlada. 

Ma ne vodi nijednoga druga, 

Neg’ povedi svoju Mandalinu, 

Ona bit će za jengije mlada, 

A mi ćemo biti prijatelji!« 

I nalazi lagno knjigonošče,. 

Knjigu šalje k Senju kamenome. 

Kad Ivanu knjiga dolazila, 

Knjigu štije, ma se na nju smije, 
Mandalinu ljubu dozivao: 

»Mandalino, virna ljubo moja, 

Hajde, ljubo, u podrume dolnje, 

Pa opremi dva dobra konjica, 

Vilu meni, a Planinu sebi, 

Otić’ ćemo mlad ugarskom banu: 

Ja ću biti za divera Ivan, 

A ti mlada za jengije bit ćeš!« 

»Oj Ivane, drago dite moje, 

Niti odi, niti Mande vodi, 

Mamila bi' po nebu oblake, 

A ke ne bih pijane junake, 

Pa ’š, Ivane, izgubiti glavu!« 

A1 to Ivan haje i ne haje, 

Nego Mandi tiho besidio: 

»Hajde, ljubo, na tavane gornje, 

Pa udaraj na tilo odilje, 

Baš odore, što se more bolje, 

A ja idem opremati tilo!« 

Ma mu tiho ljuba besidila: 

»Ti ’š, Ivane, izgubiti glavu, 

A mene će bane ustaviti!« 

U Ivana pogovora nema, 

Nego ljubi tiho besidio: 

»Brže, kujo, oblači odilje!« 

Ah u Mande pogovora nema, 


Ode ona oblačiti tilo. 

Ivan pođe u odaje gornje 
I na tilo udari odilje. 

Izađoše prid visoku kulu, 

Posiđoše dva dobra konjica, 

Pa odoše putom putujući 
Do onoga bana ugarskoga. 

Ali ih je ban e ugledao, 

Pa on ode u visoku bašću, 

Te on hvata zmije šarovite, 

Pa ih kolje k’o janje maleno, 

Pa on smiša zmijinskoga jida: 

Pola vina, a pola je jida. 

Prid Ivana tad se izšetao 
I u ruci čašu je ponio, 

Pa Ivanu tiho besidio: 

»Dobro doša, mili pobratime! 

Jesi li se, brate, umorio, 

A jesi li, Ivo, ožednio? 

Na ti, brate, rujna čašu vina!« 

A Ivanu drago piti vino: 

Uzme čašu u desnicu ruku, 

Privari se, ujede ga zmija, 

Kad popio jednu čašu vina, 

Pola vina, pola zmijskog jida. 
Dočim dođe u visoku kulu, 

Pad’ Ivane k’o janje zaklato, 
Srdčana ga muka uhvatila. 

Manda skače kano i pomamna, 

Ali joj je bane besidio: 

»Dosad jesi Ivanova bila, 

Odslen moja, vira ti je moja!« 
Tad ovako Manda besidila: 

»Hajđ’ otolen, mlad ugarski bane, 
Gdi su tvoji kićeni svatovi, 

Ta nije mi Ivan poginuo?« 

Ma joj bane tiho besidio: 

»A nije ti Ivan poginuo, 

Nego se je vinom opojio!« 

Ma se Manda gro’tom osminula, 
Pa ovako Manda besidila: 



»Vavik Ivi drago piti vino!« 

Pa ulazi u visoku kulu, 

Pa Ivanu riči besidila: 

»Ma što si se vinom opojio?« 

A Ivan joj riči besidio: 

»Ja se vinom nisam opojio, 
Srdčana me muka uhvatila. 

Neg’ izvedi dobroga konjica, 

Da idemo k Senju kamenome!« 

Ali bane tiho besidio: 

»Nemoj, pobro, od Senja Ivane!« 

Ah se Manda bila dositila, 

Te je.banu riči besidila: 

»Ej, bora ti, gospodare bane, 

Pusti mene k Senju kamenome, 

Da ga idem Senjanin Ivanom, 
Doklen meni Ivane primine, 

Pisat ću ti listak knjige bile, 

Pa ćeš doći k Senju kamenome, 
Odvest ćeš me ka’ svoju ljubovku!« 
Na to se je svirovao bane,, 

Pa je pušta iz oblice kule. 

Tad digoše Senjković Ivana, 

Digoše ga na dobra konjica, 

Oko konja njega uvezaše, 

Pa ga goni k Senju kamenome. 

Ma kad ga je ugledala majka, 

Žali majka iza svega glasa. 

Kada dođe dvoru bielome, 

Tad Ivan je ljubi besidio: 

»Steri brzo mekane dušeke, 

Lako ću ti bole priboliti!« 

Skinu njega ljuba sa konjica, 

Pa ga leže na meke dušeke. 

To izusti, a dušu izpusti, 

I priminu, pokojna mu duša! 

Tad se misli mlada Mandalina. 

Još Ivana ukopala nije, 

Odmah piše listak knjige bile, 

Pa je .šalje mlad ugarskom banu. 

Pa u knjizi njega pozdravila: 


»Dragi bane, dragi gospodare, 

Dođi, bane, k Senju kamenome, 

Ma ne vodi druga ni jednoga, 
Obnoć, bane, ti dohodi meni, 

Radi, bane, Ivanove majke!« 

A kad banu knjiga dolazila, 

Knjigu štije, pa se na nju smije, 
Od svog bisa u aere đisa! 

Odmah bane napravlja konjica. 
Manda ide u visoku bašću, 

Pa hvatala zmije šaro vite. 

Ona kolje zmije šarovite, 

U čašu je utočila jida, 

Pola vina, pola zmijskog jida. 

Pa ga nosi u visoku kulu, 

Pa nalila drugu čašu vina. 

Kad eto ti ugarskoga bana, 

Dođe bane u mermer-avliju. 

Ali ga je ugledala ljuba^ 

Pa se prida nj Mande izšetala, 
Konja prima, pa se s banom pita, 
Pa je banu riči besidila: 

»Jesi li se, bane, umorio? 

Haj’mo, brate, u visoku kulu, 

P a ćemo se ponapiti vina 
Do zorice i do bila dana. 

Odmah haj’mo k dvoru bielome, 

A kad mi je Ivan preminuo!« 
Jedva toga bane dočekao. 

Konja turi u tople podrume, 
Bana vodi kuli uz mostove, 

Za stolove njega je siđala. 

Uze Manda jednu čašu vina, 

U desnicu vino uzimala. 

Pa je banu tiho nazdravila: 
»Zdrav, bora ti, gospodare bane!« 
Popi Manda onu čašu vina,^ 

Za drugu se Manda je mašila, 

U kojoj je zmijinskoga jida, 

Pa ga daje mlad ugarskom banu: 
»Popij, bane, mili gospodare!« 


Uze bane jednu čašu vina; 
Kada bane čašu je popio, 
Odmah se je bane prevrnio. 
Tad se ljuba ćorde dobavila, 
Odsiče mu sa ramena glavu. ’ 
A kad li je jutro osvanulo, 
Uze bana mlada Mandalina, 

Pa ga viša u visokoj kuli, 
Neka vide senjski vitezovi, 
Nek’ gledaju ugarskoga bana, 
Kako ljuba osvetila muža. 
Tako Manđa Ivu osvetila, 

I tako je bana pogubila. 


KARLOVAČKI BAN UZIMLJE LJUBU 
SENJANIN IVANA 

Knjigu piše karlovački bane,, 

Pa je šalje k Senju kamenome, 

A na ruke Ivanove ljube: 

»Ej, bora ti, Ivanova ljubo, 

Kad si svoga osvetila druga, 

Da pokupim kićene svatove, 

Da ja dođem k Senju kamenome, 

Da odvedem tebe Anđeliju!« 

Kada Anđi knjiga dolazila, 

Knjigu štije, ma se na nju smije. 

Onu štije, drugu brzo piše: 

»Ej, bora ti, karlovački bane, 

Ti ne kupi kićenih svatova, 

Niti hodi k Senju kamenome, 

Niti cvili Ivanove majke, 

Niti smideš k Senju dolaziti 
Od sinovca jedinog Tadije, 

Nit’ je tvoje, nit’ je moje glave! 
Neka dođe danče ponediljče, 

Otić hoće Senjanin Tadija, 

Spast će Tade u ravne. Kotare, 

A ja hoću dogu izvoditi, 


Ivanovo junačko odilje: 

Eto mene ka vodi Vrbasu, 

Ti ođotud, a ja ću odovud, 

Pa hajdemo dvoru bielome!« 
Knjigu šalje karlovačkom banu. 
Kada bane knjigu proučio, 

Od svog bisa u nebesa đisa! 

A kad dođe danče ponediljče, 
Tade uze debela dorina, 

Pa ga ode na ravan Kotare 
Do Komnena svoga pobratima. 
Kada vidi Ivanova ljuba, 

Da Tadije doma ne bijaše, 

Leti ona u podrume dolnje, 

Na podrumu oprema đogina, 

Baš odore ne može se bolje; 

Pa poleti uz tavane gornje, 

I otvara orove sanduke, 

I nasula žeženih cekina; 

Pa iznese junačko odilje, 

Pa ga meće na debela dogu; 
Primače ga stini biljutici, ; 

Boga reče, na đogina kleče. 

Ali dogo tome naučan je, 

U ponoći, kad misec izađe, 

U ponoći, kad nitko ne znade, 
Uprav ode do vode Vrbasa. 

Kad je došla do vode Bistrice, 
Tute dobra razside đogina, 
Sveza dogu za brizovu granu. 
Uto žarko izlazilo sunce, 

Pa umiva svoje bilo lišće, 

Sve se bili bielo joj lšce 
Kano gruda nagorskoga sniga. 
U to doba karlovački bane, 

A s banom je trideset drugova. 
Pa sjedoše, konje razsidoše, 

Pa sjedoše hladna piti vina. 
Oćutila Ivanova majka, 

Brzo ona knjigu napisala, 

Pa nalazi hitro knjigonošče, 


Da ga spane do ravnih Kotara, 
Do biele Komnenove kule. 

Ali leti hitro knjigonošče, 

Brzo spao na ravan Kotare, 

Gđi junaci hladno piju vino. 
Odmah momče knjigu podkučilo. 
Dok Tadija knjigu uzimao, 

Dok pogleda knjizi na jazliju, 
Plesnuo Se rukom po kolinu, 

Na kolinu čoju probijao, 

Niz obraze suzom obalio. 

Pitalo ga trideset serdara: 
»Kakva ti je knjiga jadovita?« 
Sve im Tade po istini kaže, 

Pa se Tade na noge skočio. 
Besiđe mu trideset serdara: 
»Stan’ Tadija, dragi pobratime, 
Doklen dobre konje posidnemo!« 
Opremiše sebe i konjice, 

Najprvi j,e Senjanin Tadija, 

Pa je za njim Komnen iz Kotara, 
Pa je onda Smiljanić Ilija, 

Pa za njime Janković Stojane. 
Janko šiba debela putalja, 

A1 Tadije dostignut ne može. 

Ma eto ti Petra Mrkonjića, 

Kako svoje obisio brke! 

Ali viče Petre Mrkonjića: 

»Stani, Tade, ne mori dorata, 
Ako Bog da i srića junačka,, 

Da uhvatim karlovačkog bana, 
Tvrda vira i moja besida, 

Dotrat ću ga na ravan Kotare, 
Metnut ću ga u tanku tamnicu!« 
A za Petrom ostali junaci. 

Pa spađoše ka vodi Vrbasu. 

Ali tute karlovački bane, 

Dok kod njega sitna Anđelija; 
Sve je bane u obraze ljubi, 

A ostali kićeni svatovi 
Kolo vode, a pisme izvode. 


Dok prispiše kotarski serdari, 
Najprvi je Senjanin Tadija. 

Ali viče Petre Mrkonjiću: 

»Svaki sebi drži po jednoga, 

A ja hoću karlovačkog bana!« 

Što je reko, poreko se nije. 

Odmah banu Petre dolazio, 

Ćapiše se po pleći junačke, 
Gonjaju se dva biela sata, 

Zubim škrinu Petre Mrkonjiću, 
Zubim škrinu, u nebo pogleda, 
Odmah s banom u zelenu travu, 

Pa mu kleče na prsi junačke, 
Odmah veže i noge i ruke. 
Pogubiše trideset drugova, 

Pa sjedoše užnu užinati, 

Pa sjedoše hladna piti vina, 

Pa ovako Petre govorio: 

»A šta ćemo banu učiniti, 

Bi T mu rusu odkinuli glavu?« 
Ma ne dade Senjanin Tadija, 

Neg’ Komnenu vako besidio: 
»Pobratime, Komnen sa Kotara, 
Eto tebi karlovačkog bana, 

I eto ti mlada Anđelija, 

Goni njizi k Senju, kamenome. 
Bana turi u tanku tamnicu; 

Da bi Anđi odsikao glavu, 

Čini mi se od Boga grihota. 

Aj, bora vam, trideset serdara, 
Sad hajdemo ka Karlovcu gradu, 
Banovu ću zarobiti kulu 
I po gradu zulum počiniti!« 

To rekoše, porekli se nisu, 

Pa odoše ka Karlovcu gradu. 

Da je kome stati pa viditi: 

Robe, pale prebiele kule, 

Robe, nose, što im je i drago, 

Ma do kule karlovačkog bana. 

I banovu zarobiše kulu, 

Zarobiše, vatrom zapališe, 


Odnesoše nebrojeno blago: 

Tri tovara nebrojena blaga, 

I tri konja, koji nose blago. 

Iz Karlovca roblje ođvodiše, 
Povedoše momke i divojke, 

Pa odoše na ravan Kotare. 

Čine oni veliko veselje, 

Kako čine za misec danaka; 

Ma kako su zadobili blaga, 

Mogli jesu i godinu dana! 

Pa su tute viče učinili: 

»Ma šta ćemo banu učiniti?« 
Progovara Janković Stojane: 
»Haj’mo puštat iz tanke tamnice, 
Pa* ćemo ga kozu učiniti.« 

Što rekoše, porekli se nisu, 

Pa ga bana činom prociniše, 

Mala čina: hiljadu cekina,, 

I siniju od suhoga zlata, 

I suviše jabuku od zlata! 

Pa dozivlju karlovačkog bana: 
»Ali voliš sa ramena glavu, 

Ali voliš nebrojeno blago?« 

Besidi im karlovački bane: 
»Puštite me iz tanke tamnice, 
Pitaj blaga, koje vam je drago!« 
Pa puštaše bana iz tamnice, 
Dadoše mu, brate, pratioce, 
Doprate ga do Karlovca grada. 

A serdari viće učiniše, 

Da ga pođu u zemlju Turkinju, 
Ne bi V štogod robija zarobiti! 
Kad oćuti Ivanova ljuba, 

Da serdari viće učiniše, 

Da ga odu mladi četovati, 

Brzo ona knjigu nakitila, 

Pa nalazi hitro knjigonošče, 

Pa ovako njemu besidila: 

»Evo tebi stotinu dukata, 

Brzo hajde karlovačkom banu, 

U subotu, u oči neđiljs, 

Neka dođe do vode Vrbasa, 

On odotud, a ja ću odovud, 

Doma nije kotarskih serdara, 
Lako će me odvoditi mladu!« 

Pa ga momku bila besidila, 

I kun e ga Bogom istinitim, 

Da odnese listak knjige bile 
Za na ruke karlovačkog bana. 
Uze momče listak knjige bile, 

Pa odnese ka Karlovcu gradu, 
Baš do kule karlovačkog bana. 
Kada nađe karlovačkog bana, 
Pokaza mu knjigu šarovitu. 

A kad bane knjigu proučio, 

Pa se maši u svoje džepove, 
Izvadi mu dvaest madžarija: 
»Nader, momče, promini opanke! 
I nader ti knjigu šarovitu, 

Pa je podaj mladoj udovici. 

A da Bog da i srića junačka, 

Da dovedem mladu Anđeliju, 
Lipše će te bane darovati!« 

Ode momče k Senju kamenome, 
Pa dolazi mladoj udovici, 

Pa joj dade knjigu šarovitu. 

Kad pogleda knjizi na jazliju, 

A kad vidi, što joj knjiga kaže, 
Poljubi je, u džepove meće. 

Pa se misli mlada Anđelija, 

Sve se misli, na jednu smislila. 
Ode ona na tavane gornje, 

Pa udari na tilo odilje, 

Tri put svlači, tri put se oblači, 
Dok udari tilo i odilje! 

Meće Anđa tri zlatna đerdana: 
Jedan đerdan od suhoga zlata, 
Taj Anđuši stoji oko vrata; 

Ma koji su groše i dukati, 

Te Anđuša meće po prsima; 

A koji su plete i taljiri, 

Te Anđuša paše oko pasa. 


Pa uiazi u podrume tople, 

Pa izvede Tadina dorina, 

Nije gori od onog đogina, 
Primače ga biljutici stini, 

Boga reče, na dorata kleče, 

Pa obode niz to polje ravno, 

Da je ne bi sustignule vile, 

U po noći, kad nitko ne znade, 
Uprav ode do vode Vrbasa. 

Teke žarko izlazilo sunce, 

Spade Anđa do vode studene, 
Pa priveza debela dorina, 

Pa priveza za granu brezovu, 

Pa umiva svoje bilo lišće. 

Kad eto ti karlovačkog bana, 

On ne vodi druga ni jednoga. 
To rekoše, pa se sastadoše. 

Pa odoše dvoru bielome. 

Pa uzimlje mladu Anđeli ju, 

Onda bane kupio svatove, 

Čini bane veliko veselje. 

Ma eto mu jada iznenada: 

Oćutili kotarski serdari, 

Najprvi je Senjanin Tadija, 

Pa dođoše do visoke kule, 

Ma do kule karlovačkog bana,, 
Pa uđoše u visoku kulu. 

Da t’ je vidit Senjanin Tadije, 
Šta učini karlovačkom banu! 
Saveza mu i noge i ruke, 

Šiba njega paklenom, kandžijom. 

A da vidiš Smiljanić Ilije! 

Kad ugleda mladu Anđeliju, 
Odnese joj đerdan izpod vrata, 
Vas je đerdan od suhoga zlata, 
Pa je šiba paklenom kandžijom, 
Kud god kuca, po njoj koža puca. 
Progovara Janković Stojane: 

»Ne ošibaj, Smiljanić Ilija, 
Hoćemo joj oke izvaditi, 

A biele dojke prorizati 


I kroza nje ruke provlačiti!« 

Da bi Janko sve joj učinio, 

AF ne dade Senjanin Tadija, 

Da mu s’ čini od Boga grihota, 
Jer se jednim hljebom odhranila, 
Neg Tadija ’vako besidio: 

»A da bi je dvoru povratio? 

Ma je bane lišće obljubio, 

Za to kuje povratiti ne ću, 

Nego banu kulu zarobite, 

I još banu štetu učinite, 

Robit,, nosit, što vam je i drago, 
A ja hoću bana savezati 
Na poštenje dužda mletačkoga, 
Neka znadu, što jesu serdari!« 
Što rekoše, porekli se nisu, 

Sve su banu štetu počinili, 

I još jesu bana savezali, 

Odnili mu nebrojeno blago, 

Pa odoše dvoru bielome 
Sve igrajuć i pisme pivajuć, 

O Anđuši vavik besidili: 

»Kako se je momom pomamila, 
A za banom, odnili ga đavli!« 

Pa spadoše na ravan Kotare. 


TURCI ROBE SENJ 

Četu kupi Kuna Hasanaga, 

Četu kupi po Hercegovini. 

Kad je Kuna četu pokupio 
I u četu pašu silenoga, 

A1 ta paša krvopija naša, 

Dovede ih pod visoku kulu, 

Pa y ovako Kuna besidio: 

»Kud li ćemo, na koje lj strane? 
Da idemo u Cetinu ravnu, 

Skoro smo je Turci zarobili; 

Da idemo na ravne Kotare, 



Svi su doma kotarski serdari, 

Ma hajdemo k Senju kamenome, 
Pa hoćemo njega zarobiti, 
Uhvatiti Ivan kapetana, 

Pa hoćemo njega savezati, 

I bilu mu kulu zarobiti, 

I iz kule blago odnositi; 

Odvest ću mu sestru jedinicu, 
Kakve cure na kaurin nema!« - 
Progovara paša sileniti: 
»Pobratime, Kuna Hasanaga, 

Ljute jesu oko Senja guje, 

Neg’ hajdemo Kninu malenome!« 
A1 ovako Kuna besidio: 

»Baš hoćemo k Senju kamenome, 
Ondi ćemo blago odnositi!« 

Što rekoše, porekli se nisu, 
Razvijaše svilene barjake, 

Pa odoše k Senju kamenome 
Baš pod kulu Senjković Ivana. 

A1 Ivana doma ne bijaše,- 
Otiša je ka Primorju Dolnjem 
Svome pobri Petru Mrkonjiću 
Izpijati vino crveniku, 

A nađoše Ivanovu majku. 

Besidi joj Kuna Hasanaga: 

»Ej, bora ti, moja stara bako, 
Gdi je pobro Senjković Ivane? 
Mislio ga zvati u svatove. 

Gdi li pobro Senjanin Tadija? 

A gdi ti je Luka barjaktare?« 

Ma se majka bila privarila, 

Sve Turčinu riči kazivala. 

Uđe Kuna u visoku kulu, 

Pa izvede liepu divojku, 

I iznese nebrojeno blago; 

Odnio mu iz riznice blago, 

A po Senju zulum počinio. 

Dosta senjskih kula zapališe, 

I još dosta robija odvodiše. 
Otalen se Turci pbđigoše, 


Robe, nose, šta im je i drago, 

Pa ga vode momke i divojke, 
Nevistice potežu za dojke, 

Sve do Knina grada malenoga. 
Kad to vidi Ivanova majka, 

Da su Turci roblje odvodili, 

Brzo dna knjigu nakitila. 

Pa nalazi hitro krijigonošče, 
i u knjizi pozdravi Ivana: 

»Da ši brzo k Senju kamenome!« 
Sve mu kaže, što je i kako je. 
Knjigu štije Senjanin Ivane, 
Knjigu štije, suzam je izlije. 
Upita ga Petar Mrkonjića: 

»Moj pobrica, Senjković Ivane, 
Koja ti je knjiga jadovita?« 

Sve mu Ivan po istini kaže. 
Progovara Petar Mrkonjića: 

»Nu ne cvili, dragi, pobratime, 
Ako nami Bog i srića dade, 
Haj’mo, brate, niz ravan Kotare, 
Lako ćemo Turke pohvatati, 
Povratiti naše robinjice!« 

Pa je Petar slugu dozivao: 
»Hajde meni u tople podrume, 
Brzo meni opremaj konjica, 

Dok obučem na tilo odilje!« 

I uzimlje svietlo oružje. 

Ode Petar opremati tilo, 

A sluga mu opremi konjica. 
Posidoše dva dobra konjica, 
Poletiše niz Kotare ravne, 

Baš do kule Ile Smiljanića. 

Sidi Ile u svojoj oblici, 

Sidi Ile, hladno pije vino, 

Pa Ilija ’vako progovara: 

»Da ste zdravo, oba pobratima, 
Haj’mo, braćo, u visoku kulu, 

Pa ćemo se ponapiti vina!« 

A1 mu Petar riči besidio: 

»hTismo došli čaša izpijati, 

Nego brzo ti sedlaj konjica!« 
Sve mu kažu, što je i kako je, 
Da je Kuna četu pokupio, 

I došao k Senju kamenome, 
Odvodio seku Ivanovu. 

Dok Ilija riči besidio, 

Odmah se je na noge skočio, 
Dokopa se svilenih barjaka, 
Iznese ih pod visoku kulu, 

Pa izmeće plava điverđana, 

Ode jeka niz ravne Kotare. 
Ugledaše kotarski serdari, 

Sve ga idu pod bielu kulu,' 

Ma pod kulu Smiljanić Ilije, 
Pa Iliji riči besidili: 

»Šta je tebi, diko od Kotara?« 
Sve im Ile po istini kaže: 
»Nego dobre opremaj konjice, 
Nalivajte u buraće vina, 

I mećite tamu u bisage!« 

Od družine pogovora nema, 

Svi se tute opreme junaci, 
Odmah dobre konje posidoše, 
Pa razviše svilene barjake, 
Odletiše k Senju kamenome, - 
Da pitaju Ivanove majke: 
»Poznaješ li ijednog Turčina?« 
A1 im stara besidila majka: 

»Ja poznajem Kunu Hasanagu, 
Privarf se, ujede me zmija, 

Sve kazala, što je i kako je! 
Kuna uđe u visoku kulu, 

Robi, nosi, što mu je i drago, 
Izvede mi čercu jedinicu: 

Jao meni do Boga miloga, 

Gdi će mi je Turci poturčiti!« 
»Ej bora ti,, Ivanova majko, 
Kuda jesu Turci okrenuli?« 

Još ga oni to u riči biše, 

Kad eto ti momka gologlava, 
Gologlava, jadna bosonoga, 


Krvava mu do ramena ruka: 
»Gdi s\ Ivane, odnili te đavli! 
Eno Turci Kninu malenome, 

Sve su Turci redom zarobili, 
Odnesoše nebrojeno blago, 
Odvedoše mlade dievojke, 

Sto momaka i mladih divojka, 
Odvedoše u zemlju Turkinju!« 
Dok junaci riči ugrabili, 

Sve su svoje konje obojili, 

Pa dođoše Kninu malenome. 
Otalen se digoše junaci, 

Pa ga iđu niz Strmicu ravnu, 

A Bog dao i srića junačka, 

Jer su Turci. konje razsiđnuli, 

Da će tute Turci počinuti. 

U to doba kotarski serdari 
Ugledaše mlade robinjice,, 

Mole oni Boga velikoga, 

Najprvi je Petre Mrkonjića, 

A za njime Ile Smiljanića, 

Pa je onda Senjanin Ivane, 

Za Ivanom Janković Stojane, 
Barjak nosi Komnen sa Kotara. 
Ugledaše janjičari Turci, 

Svi se oni na noge skočiše, 

Pa ga dobre konje posidnuše. 
Izmisa se Turčin i Kaure, 

Tu se siku za dva bila dana, 

Po Strmici i oko Strmice. 
Savezaše Janković Stojana, 

I deliju Petra Mrkonjića, 

I onoga Ilu Smiljanića, 

Ma Ivana savezat ne mogu, 

Neg’ Ivana ranom obranili. 
Pripali se kotarski serdari. 

Ali bila podvikuje vila: 

»Ne bojte se, kotarski serdari!« 
Ono nije jedna bila vila, 

Neg’ delija Luka barjaktare, 

A za njime Senjanin Tadija. 



Kod Tađije trideset Senjana, 

Jer junaci išli četovati, 

Pa junaci roblje odvodili. 

Kad doleti Senjkovića Luka, 
Kad ugleda svezane junake, 

Niz ,obraze suzam obalio, 

A za njime Senjanin Tadija, 

Za Tadijom trideset Senjana, 
Udarili čili na umorne. 

Kako oni razganjaju Turke, 
Uhvatiše Kunu Hasanagu, 
Svezaše mu i noge i ruke; 
Uhvatiše pašu silenoga, 

Svezaše mu ruke naopako; 

A ostali Turak’ janjičara, 
Pogubiše, izsikoše mlade. 

Kad su Turke lipo opiremili, 

Tad sidoše užnu užinati, 

A pak Janku riči besidili: 

»A šta ćemo Kuni učiniti? 

Oli ćemo oke izvaditi, 

Pa ga ovdi Kunu ostaviti?« 

A1 ga Janko riči besiđio: 

»Ne Turčinu oke izvaditi, 

Neg’ gonimo na ravne Kotare, 
Pa ćemo ih činom prociniti, 

Nek donesu nebrojeno blago!« 
Tada paši riči besidili: 

»Oli voliš sa ramena glavu, 

Oli voliš tri tovara blaga, 

I tri konja, koji nose blago, 

I jabuku od suhoga zlata, 

Da ostane na ramenu glava, 

A da kažeš po Hercegovini 
Baš kakvi su kotarski junaci?« 

A Turčin im riči besidio: 
»Dotrat ću vam tri tovara blaga 
I suviše jabuku od zlata, 

Ostavi mi na ramenu glavu!« 

To serdari jedva dočekaše, 
Otraše ga na ravne Kotare, 


Povratiše momke i đivojke, 

Turskih konja dosta odvodiše, 

Odnesoše svietlo oružje, 

Pa dođoše k Senju kamenome, 

Pa ih meću u tanku tamnicu, 

Dok su Turci donosili blago. 

Kada Turci donesoše blago, 

Besidi im Luka barjaktare: 

»Hajte, Turci, u zemlju Turkinju; 

Kaži, paša, po Hercegovini, 

Ej kakav je Luka Senjanine!« 

Pa uzimlje Tataru kandžiju, 

Pa Turčina ti’o ošinuo, 

Kud god kuca, po njem koža puca! 

HASAN-AGINICA se udaje za senjanin 
IVANA 

Knjigu piše Zlatija divojka, 

Pa je šalje ka Ostrugu gradu, 

A na ime ostarile majke: 

»U za’ čas me udavala, majko, 

Pa me dala Kuni Hasan-agi! 

Evo ima tri godine dana, 

Da m’ ne ljubi Kuna Hasan-aga, 

Nit’ me ljubi, nit’ me grli, majko, 

Neg’ on ljubi mlade robinjice, 

Po mehanam mlade krčmarice. 

Sada ne znam, što ću učiniti: 

A da bi’ se obisila, majko, 

O čerkenu u visokoj kuli, 

Jol’ bi s kule ulomila vratak?« 

Kad je majci knjiga dolazila, 

Odmah drugu ona odpremila: 

»Nit’ se višaj, nit’ ulomi vratak, 

Lipše će te majka naučiti: 

Pitao te Senjković Ivane, , , , 

Još s’ Ivane oženio nije. 

Ej, bora ti, drago dite moje, 

Nego uđi u podrume dolnje, 



Pa, izvedi Kunina konjica, 

Da ga ’nakog u Turčina nema, 

I iznesi Kunino odilje, 

Kad četu je, da će ga obući. 

I obuci Kunino odilje, 

Pa posidi debela đogina, 

Uprav hodi k Senju kamenome, 
Kada Kuna ode četovati, 

Jedva će te Ivan dočekati!« 

To Zlatija poslušala majke. 
Kada Kune doma ne bijaše, 

Uđe ona u tople podrume, 

A izvede Kunina đogina; 

Pa ga ode na tavane gornje, 

Pa otvara Kunine sanduke, 

Pa iznese Kunino odilje 
Sve od srebra i suhoga zlata. 
Kada Kuna iđe četovati, 

Tad oblači junačko odilje. 

Po tursku se čamom začamila, 

I obuva čizme do kolina, 

A pripasa od svile pasove, 

Za nje meće dva para pušaka, 
A među nje velika ; bikana. 

Pa oprema debela đogina, 

Na đogina sedlo od biijura, 

Pa po sedlu meće tegetlije, 

Pa ga meće baju načešmanu, 

Pa mu stere čoju do kolina, 
Zauzda ga uzdom tatarijom, 

Sva mu uzda od suhoga zlata. 
Pa poleti na tavane gornje, 

I uzimlje prtene bisage, 

Pa nasula žeženih cekina, 
Pripasala ćordu briedkinju, 
Štono nosi Kuna Hasan-aga, 
Kada Kuna iđe četovati. 
Prikriži se puškom sebetlijom. 
Za sobom je vrata zatvorila, 

Pa primače dogu debeloga, 

Te ga Zlata poside đogata, 


Pa obode niz to polje ravno. 

Da je kome stati pa gledati, 

Kako Zlata jašila đogata! 

Dočim dođe u Kunar planinu, 
Tute ju je noćca uhvatila. 

Sade Zlata debela đogata, 

Dogu veže za jelovu granu, 

Ona leže pod jelu zelenu, 

Dok žareno izlazilo sunce. 

Pa povadi srčajli durbine, 

Pa ga baci do morske Otoke. 
Gleda Zlata na četiri strane, 

Te pogleda k Senju kamenome, 
Pa pojaši debela đogata, 

Jer je dogo prije dohodio, 

Pa on znade puten razkršće. 

Tada ju je dogo nanosio 
U avliju Senjanin Ivana. 

Od avlije vrata otvorena. 

Uđe dogo u onu avliju, 

Na avliji Ivanova majka. 

»Božju pomoć« Zlata nazivala, 
»Božju pomoć« stara prihvatila 
I ovako stara govorila: 

»Da si zdravo, Turčin sebetlija!« 
Ali joj je Zlata besidiia: 

»Ej, bora ti, ostarila bako, 

Je li kula Ivan Kapetana? 

A gdi mi je mili pobratime? 

Evo ima sedam godin’ dana, 

A da sam se Ivom bratimio, 

Pa se nigda sastanuli nismo, 

Da ga vidu i da ga pozdravim, 
Poljubim ga u bielo lišće!« 

Ma mu stara tiho besidiia: 

»Ej, bora ti, jedno momče mlado, 
Baš kakva te ni vidila nisam, 
Ev’ Ivana u visokoj kuli, 

I s njime je trideset Senjana, 
Vavik piju na oklade vino.« 

Ode stara u mermer-avliju 



Sve Ivanu riči povidila: 

»Ej, bora ti, Senjanin Ivane, 
Odkad jesi kulu sagradio, 

’Naki Turčin nije dohodio, 

A da ti je mili pobratime? 

Neg’ izađi na mermerli kulu, 

Pa ti vodi momka sebetliju!« 
Odmah Ivan sluge dozivao: 
»Vod’te momka u visoku kulu, 
Privežite konja debeloga!« 

To u sluga pogovora nema 
Neg’ odoše u mermer-avliju, 

Pa pod Zlatom konja uhvatiše. 
Zlatu vode na tavane gornje, 

A konjica u podrume dolnje. 
Dočeka je Ivan Kapetane, 

Pa je side do svoje desnice, 

A zalaže mesom ovnovinom, 

I zaliva vinom crvenijem, 

A pita je hlibom bielijem, 

Pa ovako progovara Ivan: 

»Ej, bora ti, momče sebetlija, 

Da ti ne bi hator ostanuo, 

Ništa bi te Ivan upitao: 

Odkolen si, od koje si strane?« 
Ma mu Zlata riči progovara: 
»Gospodare, Ivan Kapetane, 

Kad me pitaš, pravo ću ti kazat: 
Ma ja jesam Kuniću Osmane, 

Pa sam se ja bratom zavadio, 

A tvoja mi vira omilila, 

Pa sam doša, Ivan Kapetane, 

U tvoju ću viru virovati 
I tvojim se krstom prikrstiti!« 
Dok Ivane riči razumio, 

Hvata joj se oko bila vrata, 
Poljubi je s obadvie strane: 

»Je V istina, Kuniću Obmane, 

Da ’š u moju viru virovati 
I mojim se krstom prikrstiti?« 
Tad Zlati ja riči besidila: 


»Tvrđa vira neg’ studena stina!« 
Veli njojzi Senjanin Ivane: . 

»Dušo moja, Kuniću Osmane, 

Dat ću tebi polu otčevine, 

I još ću ti kulu sagraditi, 

A od moje i lipšu i veću, 

I dat ću ti seku za ljubovke !« 

Besidi mu Zlati ja divojka: 

»Što će meni tvoja otčevina? 

Ponio sam nebrojena blaga, 

Mogu hranit i tebe i sebe!« 

Pa se Zlata na noge skočila, 

Te ga ode dogi u podrume, 

Pa donese prtene bisage, 

Pune jesu žeženih cekina: 

»Evo tebi, Ivan Kapetane, 

Troši blago, koliko ti drago!« 

Dok Ivane riči ugrabio 
I sa njime trideset Senjana, 

Sve serdara od biela Senja, 

Don Ivana popa dovodiše, 

Pa vinčaše Kunića Osmana 
Ivanovom sekom jedinicom. 

Kad se mrkla uhvatila noćca, 
Legoše ih ha meke dušeke. 

Sve s’ odmiče Zlatija divojka, 

A od nje se odmicala Anđa. 

Kad ujutro jutro osvanulo 
Eto t’ ide Ivanova majka, 

' Ona ide u one odaje, 

Ona zove kćercu jedinicu: 

»Kćeri moja, mlada Anđelijo, 

J e T t’ umoljan Kuniću Osmane?« 
Besidila mlada Anđeli ja: 

»Hajd’ otolen, moja mila majko, 
Nit’ me grli, nit’ Osmane ljubi, 
Neg’ se Turčin od mene odmiče!« 
Iđe stara, pa kaže Ivanu. 

Tad se Ivan na noge skočio, 

■ Pa Zlatiji ’vako besidio: 

»Dragi zete, Kuniću Osmane, 

Je r ti kakva moja jedinica, 

Nit' je grliš, nit 7 je ljubiš, Osman?« 
Progovara Zlatija divojka: 
»Gospodare, Ivan Kapetane, 

Ja Anjuše poljubiti ne ću, 

Jerbo sam se virom zavirio, 

Dok ne odem u Kunar planinu, 

Ne uhvatim Kunu Hasan-agu, 

Dotrat ću ga tebi u mehanu!« 

Pa Ivanu Vako govorila: 

»Neg 7 te moiju r mili gospodare, 

Da mi dadeš trideset Senjana, 

Da ja odem u Kunar planinu, 

Pa ću malo evo četovati!« 

Jedva Ivan toga dočekao, 

Dade njojzi trideset Senjana. 

Pa ga ode u Kunar planinu, 

Tu ga stoji za tri bila dana. 

Kad bijaše treći dan u podne, 

Kad eto ti Kune Hasan-age 
I sa njime trideset Turaka, 

Jer je poša Kuna četovati. 

Uprav ide k Senju kamenome, 

Pa je Kuna Turcim besidio: 

»Ej, bora vam, Turci janjičari, 

Baš hajdemo k Senju kamenome , 

Pa hoćemo njega zarobiti; 

Ne bi 1’ Bog da i srića junačka, 

A da nije Ivan Kapetana. 

Njegovu ću kulu zarobiti, 

Zarobiti, hoću popaliti, 

Po kuli mu zulum počiniti!« 

Slušala ga -Zlatija divojka, 

Pa besidi senjskim vitezovim: 

»Svaki drži sebi po jednoga,, 

A ja hoću Kunu Hasan-agu!« 

Kad to vidi Kuna Hasan-aga, 

A da mu je družtvo izginulo, 

Htiše Kuna da će odbignuti. 

Za njim Zlata natisnu đogata, 

Pa je dogo brži od dorata, 





Vrže ga se Zlata topuzinom 
Tištimice, među pečenice. 

Turčin pade u travu zelenu, 

A do njega Zlata priskočila, 
Brzo njemu ruke savezala, 

Dok doleti trideset Senjana, 
Savezaše Kunu Hasan-agu. 
Naopako ruke savezaše, 

Digoše ga na dobra konjica, 

Pa mu veže noge izpod konja; 
Šiba njega Zlatija divojka,. 

Šiba njega paklenom kandžijom, 
Kudgod kuca, tu mu koža puca. 
Dotraše ga k Senju kamenome. 
Viče Zlata iza svega glasa: 
»Gospodare, Ivan Kapetane, 

Evo sam ti lovak ulovio, 

Ulovio Kunu Hasan-agu!« 

Dok Ivane Kunu sagledao,. 

Tada se je gro’tom osminuo, 

Pa je Kuni riči besidio: 

»I jesi mi maskam zamotao, 

Iz Kotara roblje odvodio! 

Kako ću ja tebe umoriti? 

A1 ću metnut u tanku tamnicu, 
Da ti dvoriš, dok iđeo dođe?« 
Besidi mu Zlatija divojka: 

»Ne, Ivane, mili gospodare, 
Vodit ću ga do vode Vrbasa , 
Načiniti tanena višala, 

Ondi ću ja obisiti Kunu, 

Kud prolaze janjičari Turci, 
Nek im Kuna baš zadaje jade, 
Jer je dosta robija odnosio, 

I nu jadnih majka ucvilio, 

A sestrica u crno zavio, 

Po Kotaru zulum počinio!« 

To Ivane Zlate poslušao, 

"Pa joj dade trideset Senjana. 
Odvedoše do vode studene, 
Načiniše tanena višala 



1 tute su Kunu obisili, 

Onda njemu glavu odkinuli. 

Donesoše Senjanin Ivanu: 

»Evo tebi zelena jabuka!« 

Progovara Senjković Ivane: 

»Dragi zete, Kuniću Osmane, 

Sad ćeš sa mnom, dušo četovati!« 

A1 se Zlata gro’tom osminula: 
»Gospodare, Senjković Ivane, 

Ma ja nisam Kuniću Osmane, 

Neg’ ja jesam Zlatija divojka! 

Prija si me u majke pitao, 

Ti si htio, majka dala nije!« 

Sve mu kaže od kraja do konca. 

Dok Ivane riči ugrabio, 

Namah se je gro’tom osminuo, 

Pa uzimlje trideset Senjana, 

Don Ivana popa dovodiše, 

Pa je vinca na našemu sudu, 

Ime. joj je pitoma Ružica. 

Pa je ljubi kano svoju ljubu. 

ŽENITBA SENJANIN IVANA OD HRNJIČIĆA 
MUJE 

Vino piju senjski vitezovi 
Nasrid Senja grada bieloga; 

Prid njima je senjski kapetane 
Po imenu Senjanin Ivane. 

Pa se hvale senjski vitezovi: 

Tko je dobra konja odgojio, 

Tko se kakvom ljubom oženio. 

Pohvali se Senjanin Ivane, 

Da je bilu kulu sagradio 
I uz kulu tanenu tamnicu, 

Napunio tamnicu sužnjeva, 

Ma da ljubi mlade dievojke 
Oko Senja i okolo Senja. 

Slušala ga sa gorice vila, 

Pa Ivanu vila besidila: 


»Što se hvališ, Ivan kapetane, 

Da si bilu sagradio kulu, 

I uza nju tanenu tamnicu, 
Napunio tamnicu sužnjeva: 

Ma po putu umornih putnika, 

I po gori okislih čobana ?! 

A da ljubiš mlade djevojke: 

Aj’ otiđi na Udbinu bilu, 

Baš do kule Hrnjičića Muje, — 

Pa Hajkunu ti dovedi mladu, 
Kakve nema na sv’jetu djevojke, 
Ka je seka Hrnjičić Mujina, 

Pa se hvali, da si dobar junak!« 
Ma s’ Ivane na noge skočio, 

Pa se misli, pa na jednu smisli, 
Pa ga ode u svoje odaje,^ 

Staro svlači, a novo oblači. 

Pa oblači morčaji čakšire; 

A niza nje kovče dimislije; 

Pa obuče od vale košulju, 

Nit’ predena nit koša tkavena, 
Neg’ od zlatne žice satkavena; 
Svrh košulje tinte anteriju, 

Pa oblači veliku ječermu, 
Okovata do oba ramena; 

Pa pripasa od svile pasove, 

Meće za nje dva para pušaka, 
Dvi daničke, a dvi veneđičke, 

I dvi male bez kremena pale, • 
A među nje palu okovatu, 

Sva mu pala u zlato upala. 

Pa kađ se je Ivan opremio, 

Na glavu je kalpak nataknuo, 
Pa obuva čizme đo kolina. 

Pa je seku svoju dozivao, 

Po imenu dilber Anđeliju, 

Da otvara orove sanduke, 

Da iznese po žensku odilje. 

U sestrice pogovora nema, 

Otvori mu orove sanduke, 

Iznese mu ruho divojačko. 

Medom Ivan oči podmazuje, 
Dokopa se prtenih bisaga, 
Dokopa se drinove toljage, 

Pa uzimlje gusle javorove 
I gudalo drvo šimširovo, 

Pa ga ode na Udbinu ljutu, 
Baš pod kulu Hrnjičića Muje, 
Pa ga piva, tanko popieva. 

Sve Ivane pisme izpivao, 
Hrnjičića Muju pripivao. 

Gledali ga janjičari Turci, 

I među se Turci besidiii: 
»Nuder vidi sliepe divojke, 

Ma kako je stala i pristala!« 

A1 zapiva Senjanin Ivane: 
»Bog t’ ubio Hrnjičića kulo, 

Gdi ću noćas prinoćiti noćcu 
Bez divojke svoje drugarice, 

Jer se bojim goleme sramote 
Ka je jadna sliepa divojka!« 
Besidi mu Hrnjičića majka: 
»Ne kuiT kule, slipice divojko, 
Ova bila kula sagrađena 
Za putnika i za namirnika, 

Pa i za te sliepu divojku!« 

Sve Ivane pisme izpivao, 

Pa je Turcim mladim pripivao: 
»Darujte me sliepu divojku, 
Darujte me iP pomozite me!« 
Sve daruju Senjanin Ivana, 

Koji bešluk, koji dva bešluka, 
Koji dukat, koji dva dukata. 
Sve Ivane pisme izpivao, 

Dok se mrkla uhvatila noćca. 
Tad beside Turci janjičari: 

»Ma kako je stala i pristala?!« 
Tad procvili Senjanin Ivane: 
»Kula bila, ognjem izgorila! 

Ma kako ću noćcu prinoćiti 
Kano jadna sliepa divojka?« 
Besidi mu Hrnjičina majka: 







»Ne kuiT kule, sliepa divojko, 
Lako ćeš ti noćcu prinoćiti! 

Ali kaži, sliepa divojko, 

Odaklen si, od kojeg si grada, 

Jesi V blizo Senja kamenoga, 

Blizu kule Senjanin Ivana? 

Da je koza kulu sagradio, 

I uza nju tanenu tamnicu, 
Napunio da ju je sužanja, 

I da ljubi mlade divojke? * 

Evo ima devet godin’ dana, 

Da ja Hajki ne dam izlaziti, 

Jer ne smide v* koze Senjkovića!« 
Progovara Senjanin Ivane: 

»Aj pomajko, Hrnjičića majko, 
Istina je, što divane ljudi, 

A da bi se Ivan oženio!« 

Opet cvili Senjković Ivane: 

»Gdi ću jadna prinoćiti noćcu, 

Jer se bojim goleme sramote, 

Ka ja jadna sliepa divojka?« 
Besidi joj Hrnjičića majka: 

»Muč’ ne boj se, sliepa divojko, 
Odvest ću te tvojoj drugarici!« 
Nahrani ga hljeba bieloga, 

Napoji ga vina crvenoga, 

Pa ga uze za bielu ruku, 

Pa besidi Senjanin Ivanu: 

»Ej, bora ti, sliepa divojko, 

Ti ponesi gusle javorove, 

Hajde amo u moje odaje, 

Odvest ću te Ajkunici mladoj, 

Pa joj pivaj i još popievaj!« 
Jedva toga Ivan dočekao. 

Dovede ga u odaje Hajki. 

Sve Ivane pivke pripivao, 

Sve Ajkuni mladoj izpivao: 
»Hajko mala, da bi se udala 
Za Turčina ili za kaura?« 

Ali mu je Hajka besidila: 

»Lako bi’ se mlada udavala. 

Da je junak Senjanin Ivane!« 
Progovara Senjković Ivane: 
»Hajko mala i po Bogu majko, 
Po čemu bi poznala Ivana?« 
»Lako bi ja njega poznavala! 

Kad Kladušu bilu zarobio, 

Nađe mene na mekim đušekim, 
Stisku je mi ruku oko ruke 
I ovako meni progovara: 

Da ja rastem mlada dievojka, 

Da će mene mladu odvoditi; 

Lipši Ivan od svake divojke! 
Iztače se tursko momče mlado, 
Posiče ga na ruci misnici, 

Na misnici ranu ostavio. 

Dok Ivane riči razumio, 

Žensko svlači sa sebe odilje, 

Tad sinuse zlato i pelići; 

A zagrće ruke na rukave, 

Pokaza joj ranu na mišici. 

Ruke šire, u obraz se ljube, 

Pitaju se za junačko zdravlje: 
»Da je zdravo tamo. i ovamo!« 

Pa se onda na noge skočila, 
Skočila se mlada Ajkunica, 

Od odaje vrata" otvorila, 

Pa odleti u tople podrume, 

Pa izvodi Hrnjina dorina, 

A Bog dao i srića junačka, 

A Hrnjica doma ne bijaše, 

Otiša je Hrnjc četovati, 

Pa otvara orove sanduke,, 

Pa nasipi je žeženih cekina. 

Kad izvadi dobroga dorina, 

Tad Ivanu riči besiđila: 

»Hajd’mo, Ivan, Senju kamenome!« 
Posiđoše dobroga dorina, 

Za se meće Hajkunicu mladu, 
Otalen se podigoše mladi, 

Od odaja vrata zatvoriše, 

Da se ne bi omislili Turci, 




Pa odoše priko polja ravna. 

Kad je bio nakraj polja ravna, 
Sade Ivan dobroga dorina, 

I skiduje Ajkunicu mladu. 

Sveza konja za brizovu granu, 

A on leže u zelenu travu, 

Dok je bila zora zabilila. 

Uto ga je sanak privario: 

Kad s’ Ivane sa sna raztriznio, 
Žareno je izlazilo sunce! 

Nad njim sidi Ajkunica mlada 
Pa mu češlja na vrane perčine. 
Besidi joj Senjanin Ivane: 

»Što me nisi ranije budila?!« 
Besidi mu Ajkunica mlada: 
»Tebe hvale, da si dobar junak, 
A međer si, Ive, strašivica!« 

To Ivanu obraz upalilo,, 

Pa iztrže do dvi breške male, 

Pa obima živu vatru daje. 

Ode jeka od luga do luga. 

A oćuti Hrnjičića Mujo, 

Jerbo Mujo u četi je bio, 

Idu š njime trideset Tur&ka, 
Plesnuo se rukom po kolinu: 
»Jao meni do Boga miloga! 

Ono j’ koza Senjković Ivane, 

Jer pucaju puške Ivanove, 
Odveo je Hajkunicu mladu.« 

Pa poleti Hrnjičiću Mujo, 

A za njime trideset Turaka. 
Lako Turci Ivana stignuli, 
Sendisaše, pa ga povezaše, 

Pa ga vežu za jelovu granu. 

A govore Turci janjičari, 

Kojom će ga smrti umoriti. 
Besidi im Hrnjičić Mujine: 
»Vodi njega ka Kladuši ravnoj, 
Pa gradite tanana višala, 

Ondi ćemo njega . obisiti!« 

Ivan muči, ništa ne govori, 



Švezase mu i noge i ruke. 

Primače se Hajkunica mlada, 
Iztrže mu puške iza pasa,, 
Obadvima živu vatru daje, 

Ode jeka u goru zelenu. 

Ma Bog dao i srića junačka, 

Jer je poša Senjanin Tadija, 

Poša Tade v’ ono četo van je, 

A š njime je trideset Senjana. 
Oćutiše puške Ivanove, 

Pa Tadija njima besidio: 

»Ovo puška Senjanin Ivana! 

Ali su ga obletili vuci, 

Ali vuci, oli, brate, Turci, 

Jol’ Ivane vodi divojku.« 

Poietiše niz goru zelenu, 

Ugledaše janjičare Turke. 

Kada dođe Senjanin Tadija, 

Kad ugleda savezana Iva, * 

Kako se je Tade pomamio, 

Ne bi reko k’o da se smamio! 

A z a njime trideset Senjana. 
Pogubiše janjičare Turke, 

A Muju su živa ufatili. 

Hoće Muji da odsiku glavu, 

Ali ne da Hajkunica mlada: 

»Ne, Tadija, iza gore sunce, 

Nek od Hrnje ostaje kolino! 

Neg’ svezi mu i noge i ruke, 
Pošalji ga pod Kladušu ravnu, 
Neka kaže Turcim janjičarim, 

Mp. kako je na megdanu bilo!« 

To posluša Tadija đivojke, 

Saveza mu noge izpod konja, 

A saveza ruke naopako, 

Pa prifati pod njime konjica: 

Šiba konja tri, četiri puta, 

A Turčina deset, petnaest puta. 
Kako ga je Tade izšibao, 

Sva od mesa koža poskočila! 
»Hajde, Hrnje, pod Kladušu ravnu, 



Kaži tamo, kako bilo ’vamo!« 
Ode Hrnje pod Kladušu ravnu, 
A Senjanin Senju kamenome, 

I dovede Hajkunicu mladu. 

Svi su njemu u svatovim bili, 
Don Nikolu popa dovodio, 

Od Hajkune Ružicu nadili, 

I š njom Ivan porod porodio. 
Tako se je Ivan oženio! 


ŽENITBA SENJANIN IVANA OD LEĐANA 

Kad se ženi Senjanin Ivane, 

On oblazi zemlje i gradove, 

Dok Ivane nađe djevojku, 

A nalazi u Leđanu gradu, 

U delije Leđanina bana, 

Po imenu Vukosavu mladu. 

Lipa ti je, jada ne dopala! 

Jer divojka u gavezu rastla, 

Rastla ona dva’est godinica. 

Koliko je stala i pristala, 

Toliko se kuja nagizdala: 

Jer su na njoj od svile mantije, 

Pod mantijom gaće načešmane, 

I po njoj su poštampane štampe. 

Jedna glava, čet’ri su stivana, 

Dvoje uši četvere rečine, 

Deset prsta, dvan’est prstenova, 

I dvan’esti alaj-kamen dragi, 

Pri kome se može večerati, 

Vas se sjaje k’o žareno sunce. 

Kad Ivane izprosio Zlato, 

Mnogo Ivan potrošio blago: 

Tri tovara nebrojena blaga, , 

I tri konja, koji nose blago, 

I pol’ kvarte krivili marijaša, 

I jabuku od suhoga zlata, 

Koja valja po Leđana grada! 






Besiđi mu Bošnjanine bane i 
»Dušo moja, od Senja Ivane, 
Kupi, dite, kićenih svatova; 
Svakog, Ivan, zovi u svatove, 

A ne zovi kotarskih serdara, 

Niti Srba zovi u svatove,, ■ 

Jer su v’ vinu težke pijanice, 

U boju su težke pobojice: 

Opit će se, zamećati kavgu, 

Pa će mučno kavgi odbit dati 
U Leđanu gradu bielome, 

Neg’ Latine zovi u svatove.« 

Kad Ivane razumio glase, 

Ovako je Ivan besidio: 

»Ja ću svakog zvati u svatove!. 
Hoćeš li ih pričekati, bane?« 

Onda mu je bane besidio: 

»Hoću, Ivan, za trista svatova!« 
Ode Ivan dvoru bielome. 

Prida nj se je izšetala majka, 
Pod Ivanom konja uhvatila, 
Konja prima, za zdravlje se pita: 
»Jes’ li Zlato nahodio, dite?« 
»Jesam, majko, našao divojku, 

A1 sam mnogo potrošio blago!« 
Ma mu tiho majka besidila: 

»Ne žal', dite, gotovine blaga: 
Kad priminu tvoj stariji babo. 
Devet tovar' ostavio blaga, 

Dite moje, za ženitbe tvoje! 

Je li lipa liepa divojka?« 

»Ej, bora ti, moja stara majko. 
Baš je ’nake ni u sv’jetu nema! 

A kakva je, moja mila majko, 

A kakva je mila i pristala: 

Dvi obrve, ka’ đvi pijavice, 
Jagodice, ka’ dvi jabučice; 

Kad besidi, k’o da golub guče, 

Kad divani, k’o da biser truni, 

A kad gleda, k’o da rosa pada; 

A kakva je, jada ne dopala! 



Neg\ bora ti,, moja mila majko, 
Kolji, majko, suičke ovnove, 

A salivaj vino u mihove, 

A ja idem kupiti svatove!« 

Ide Ivan skupiti svatove. 

Kome kaže, da j’ u Bosni Zlato, 
Glavom kreće, da v’ svatove ne će! 
Dođe Ivan dvoru bielome, 

Na livu se ruku podpačuje, 

Desnom Ivan glavu prihvatio, 

Ma ga stara upitala majka: 

»Jesi 1’, dite, svate pokupio?« 

»Aj! ne luduj, moja mila majko: 
Kome kažem, da j’ u Bosni Zlato, 
Glavom kreće,, da u Bosnu ne će! 
Žao mi je gotovine blaga, 

A žao mi ruga i sramote, 

Najžalije divojke lipote!« 

Ma mu stara besidila majka: 

»Ej Ivane, drago dite moje, 

Hajd’ uzimlji debela konjica, 

Pa otvoraj orove sanduke, 

Pa oblači babino odilje, 

A kakvoga ni u sv’jetu nema!« 

U Ivana pogovora nema, 

Neg’ oprema debela konjica. 

A kada je konja opremio, 

Baš odore ne može se bolje, 

Tad poleti kuli uz mostove, 

Pa otvara orove sanduke 
I iznese babino odilje. 

Staro svlači, a novo obuče: 

Na s’ oblači šarenu košulju, 

Nit’ predena, niti je tkavena, 

Neg’ od zlatne žice opletena; 

Svrh košulje tinte anteriju, 

Pa po njoj je poštampana štampa 
Sve od zlata i od srebra bila; 
Svrh’ anterije veliku jačermu 
Zakovatu do oba ramena, 

Niza nju su toke pozlaćene. 


Dvoje nove, a treće polovne, 

Pa su onda igle posrebrene, 

Iz igala pancir do pancira, 
lz pancira cekin do cekina, 

Iz cekina od zlata taljiri, 

Iz taljira od ^lata jabuke, 

Sve jabuke njemu do koiina. 
Opasa se svilenim pasovim, 

Za nje meće sedam samokresa, 
A među nje palu okovatu, 

Pa ta pala u zlato upala. 

Na'pali je devet kamenova 
I deseti alaj-kamen' dragi, 

Vas se sjaje ko žareno sunce; 
Onda meće od pasa bikana, 

I na njemu devet kamenova, 

A iz njih je devet plamenova. 

Pa oblači morčaji čakšire, 

Do koiina zlatom izvezene; 

Više ima nad kolinom zlata, 
Nego ima pod kolinom platna, 
Gđi su šavi, tute žica zlatna. 

Pa obuva čizme do koiina, 

Na čizmam je devet kamenova, 
A iz njih je devet plamenova; 

A za čizme trojstruke kandžije, 
Sve kandžije od suhoga zlata, 
Vas se sjaje k’o žareno sunce, 
Vas od srebra i suhoga zlata! 
Tad uztače kalpak i čelinku, 

Na čelinki devet čelinaka 
I deseto krilo pozlaćeno, 

Sve se krilo na čekrke vilo, 

Što mu brani lišće od sunašca 
Još mu kaže, koji vitar puše. 

Pa oblačj zelene dolame, 

Niz dolame puce podivene, 

Svaka puca litru zlata kuca; 
što Ivanu stoji blizu vrata, 

Ta ga kuca deset litar zlata, 

Ta je puca na burmu savita, 



Kad junaci hladna piju vina, 

Kad putuju, čaše ne imadu. 

Pa ga dođe debelom konjicu, 

Pa starice upitao majke: 

»Kud ću„ što ću, moja mila majko?« 
»Hajde, dite, ka Budinu gradu, 

Kad sam došla k Senju kamenome, 
Bio mi je za divera, dite, 

Ka junaku starcu Vukosavcu, 

On će tebi pokupit svatove, 

I dovesti Vukosavu mladu!« 

To Ivane poslušao majke, 

Uprav ode ka Budimu gradu, 

Baš pod kulu starca Vukosavca. 

Ali ga je starac ugledao 
Na balkunu od biele kule, 

Pa salazi kuli niz mostove, 

Pod Ivanom konja uhvatio, 

Ivan sade debela konjica. 

Besidi mu starac Vukosavac: 
»Haj’mo, dite, na tavane gornje, 

Pa ćemo se ponapiti vina 
I divanit ljudskoga divanal« 

Konje turi u podrume dolnje, 

A junake na tavane gornje, 

I sidoše hladna piti vina. 

Progovara starac Vukosavac: 

»Ej, Ivane, drago dite moje, 

Ali nekom ideš na megdane, 

Kud si poša\ na koje li strane?« 
Ivan njemu riči progovori, 

Sve mu kaže, što je i kako je. 
Progovara starac Vukosavac: 

»Oj Ivane, drago dite moje, 

Ja bih tebi svate sakupio, 

Ma ti ne znaš od Leđana bana, 

Troji su joj svati izginuli, 

Ostavili nebrojeno blago, 

Ti divojke dovoditi ne ćeš!« 

Odmah se je Ivan zamislio, 

A1 se starac na noge skočio, 



Marijana sina dozivati! 
»Marijane, drago dite moje, 
Hajde meni po mome Budimu, 
Dovedi mi stotinu svatova!« 

To u momka pogovora nema, 

Po Budimu i oko Budima 
Dovede mu stotinu svatova, 

Sve pod kulu starca Vukosavca. 
Konjim dosta sina i jecima, 

A junacim i jila i pila. 

Kada starac razumio glase, 

Dade njima svita i nauka, 
Marijanu sinu besidio: 

»Hajde, dite, na tavane gornje, 
Pa otvaraj orove sanduke, 

Pa oblači ruho svakojako, 

U čemu sam starac đilovao, 
Dilovao i još hajdukova 
I u čemu nosio junačtvo!« 

U momčeta pogovora nema, 

Nego ode na tavane gornje, 

Na s’ oblači junačko odilje; 
Kako se je junak opremio, 

Baš odore, ne može se bolje! 

Pa im dade svita i nauka: 
»Marijane, ti ćeš za divera, 

Ali čuvaj mlade djevojke,. 

Čuvaj mi je ka’ i glave svoje! 
Jer kad dođeš ka Leđanu gradu, 
Ma prostrit će od Leđana bane, 
Prostrit hoće svilu i kađifu, 

Pa će prostrit čoju nemirenu, 
Oko kule žežene cekine, 

Pa će onda groše i dukate: 

Nemoj der se koji pri variti, 
Nemojte se za cekin mašiti! 

A kad dođeš Jabuci livadi, 

Mrsi njemu svilu i kađifu, 

A tari mu čoju nemirenu. 

Kada dođe od Leđana bane, 

Opet hoće eglen izvoditi, 





Da ti striljaš na koplju jabuku, 
A treći će eglen izvoditi, 

Da ga ljubiš u skut od kolina, 

U postole, gdi mu noge stoje, 
Onda će te bane privariti, 

Odsić će ti sa ramena glavu!« } 
Otalen se svati podigoše, 

Pa odoše do grada Leđana. 

Stao starac,, pa se zamislio, 

Pa je starac ljubu dozivao: 

»Imali smo sina jedinoga, 

Ali ćemo sada prigoriti 
Crnoj zemlji i zelenoj travi! 

Ali sam se prošao megdana, 
Ravno mi je stotinu godina, 

U glavi m i zuba nijednoga: 

Ma iznesi na mene odilje, 

Izvedi mi Medu debeloga, 

I ja idem do Leđana grada, 
Pomest će mi kitu i svatove!« 

To u ljube pogovora nema. 

Tad se starac na noge skočio, 

I oprema na tilo odilje. 

Izvede mu Medu debeloga, 

Pa je starac ’vako besidio: 

»Stani, Medo, da se baci dedo!« 
Konjic kleče u sve čet’ri noge, 
Tada starac posidnu konjica, 

Pa pod sobom obode konjica, 

Ne bi njega sustignule vile, 

A kamoli kaurske delije, 

Uprav ode do Leđana grada. 

Kad je đoša’ ka zlatnoj jabuci, 
Stali svati, pa se zamislili. 

Ne misli se starac Vukosavac, 
Neg je svatim tiho besidio: 

»Šta ste stali, pa se zamislili, 

Ne idete, kud ste namislili?« 
Odmah starac konja progonio, 
Mrsi njemu svilu i kađifu, 

A tare mu čoju nemirenu, 


A za njime ostali svatovi. 

Kad to vidi od Leđana bane, 

Od žalosti počupao bradu. 
Gledala ga liepa đivojka, 

Pa divojka riči besidila: 

»Starče babo, priveliki..., 

Troju si mi sriču ustavio, 

Ali ove ustaviti ne ćeš! 

Silni me je junak zaprosio 
Po imenu Senjanin Ivane!« ' 

Pa dođoše svati biloj kuli, 

Taru njemu žežene cekine 
i ostale groše i dukate. 

Pa besidi od Leđana bane: 

»Ej, bora ti, moja kćeri lipa, 

Da ga nije starca Vukosavca, 

I ovu bih sriču ustavio!« 

Pa ovako bane besidio: 

»Vi vojvode u bielu kulu, 

A vi svati oko bile kule!« 

Onda bane eglen provodio: 

»Ej, bora ti, Senjanin Ivane, 
Nader striljaj na koplju jabuku! 
Ako li je ne ustriliš Ive, 

Nit’ ćeš otić, nit’ odniti glave, 
Nit’ odvesti mlade đievojke!« 
Slušao ga starac Vukosavac, 
Marijana sina dozivao: 

»Marijane, drago dite moje, 

Ti ga striljaj na koplju jabuku !< 
U momčeta pogovora nema, 

Neg’ ustrili na koplju jabuku. 
Treći eglen izvodio bane, 

Ali zove Senjanin Ivana: 

»Ljubi mene u skut i kolina, 

U postole, gdi mi noge stoje, 
Onda ’š odvest mladu dievojku!« 
Ma besidi starac Vukosavac: 
»Deh, Ivane, baš poljubi bana! 

A gdi ti je ćorda briedkinja? 
Tebe hvale, da si dobar junak, 




A međer si, Ivan, strašivica.« 

To Ivanu obraz upalilo, 

Pa odpasa od bedrice ćordu, 

Te je banu odsikao glavu. 

Otolen se svati podigoše, 

Povedoše liepu divojku. , 

Kad su bili pod goru zelenu, 

Tad procvili liepa divojka. 

Pitao je Senjanin Ivane: 

»A što cviliš, liepa divojka, 

AT ti žao mista zavičaja, 

AV ti, seko, umoljen babajko?« 
Besidi mu liepa divojka: 

»Nije žao mista zavičaja, 

Niti žao mog starila babe, 

Đava bio, pa ga i odnio; 

Ma, bora ti, Senjanin Ivane, 

Kad ti mene za drugoga vodiš, 

U gorici crna Arapina, 

Ma kakav je, da bi ga ne bilo! 
Ma kakav je Arap megdandžija: 
Do dva uha kano dva lopara, 

A dva oka ka dva tučja jaja. 

Na Arapu do tri jesu glave: 

Iz. jedne mu studen vitar puše, 

Iz druge mu modar plamen mota, 
A iz treće Arap progovara, 

Pa će mene Arap otimati. 

Neg’ odsici rusu glavu moju, 

A ne daj me u arapske ruke, 

Jer ga tute bane postavio, 

Da otimlje mene dievojku!« 
Progovara starac Vukosavac: 
»Nuder mene starca Vukosavca 
I poda mnom debeloga Mede!« 
Kad dođoše u goru zelenu, 

Tad izađe crna Arapina. 

Grdan ti je, odnili ga đavli! 

Pa Arape vitar izpuštao: 

Sve svatove vihar raznosio, 

A1 ne može starca Vukosavca, 

Nit’ njegova debeloga Međe, 
Jer je Mede na zemlju klekao, 
Dok Arape vitar izđušio. 

Tad Arape vatru otvorio: 

A nu Vidi Starca Vukosavca, 
Prikriva se divan kabanicom, 
Dok Arape vatru izđušio. 

Tad se Mede na noge skočio, 
Pa poleti crnom Arapinu, 

A starac je ćordu povadio, 

Pa Arapu glavu odsikao, 

Sve tri mu je odsicao glave, 
Onda stari svate sakupio. 

Ali vidi crnih Arhpina, 

Navalili na one kočije; 

U kočijam mali Marijane 
Sve po poli prisikao Turke, 
Pa im ne da u one kočije, 

A za njime Senjanin Ivane. 

Ma nu vidi starca Vukosavca, 
Kako starac kosiricam klapa, 
Sve iz njizih živa vatra siva, 
Mali starac razgonao Turke, 
Sve Arape diže na naviljke! 

A ostali kićeni svatovi 
Siku oni Turke janjičare, 

Po gorici i oko gorice. 

Izsikoše janjičare Turke, 

Dosta turskih konja odvodili, 
Dosta turskih ćorđa odnosili, 
Pokupili nebrojeno blago, 

Pa uzeše mladu dievojku, 
Odvedoše k Senju kamenome. 
Tako se je Ivan oženio, 

Ma je čudo muke i vidio, 
Potrošio nebrojeno blago. 

Da ne bude starca Vukosavca, 
Ne bi Ivan odveo đivojke! 



šTAftAC iANiiovie ižbavlja kćM 

SENJANINA IVANA 

Pije vino trideset Senjana 
Nasrid Senja grada kamenoga. 

Među njima Senjanin Ivane j 
Vino služi, a ne pije vina, 

Meso siče, a meso ne jide', 

Niti pali lule ni duhana, 

Nit’ besidi ljudskoga divana. 

Pitalo ga trideset Senjana: 
»Kapetane, od Senja Ivane, 

Koja ti je cviliti nevolja? 

Ali nemaš gotovine blaga, 

Ali nemaš debelih volova? 

Kaži pravo nako bio zdravo, 

Što ne piješ vina crvenoga, 

Što ne jideš mesa debeloga?« 

Besidi im Ivan kapetane: 

»Aj družino, draga braćo moja, : 

Ja imadem gotovine blaga, 

A imadem debelih volova, 

A kad pitaš, ja ću pravo kazat: 

Ja posijah bilicu pšenicu 
U našemu polju širokome, 

A Bog dao, dalo lito ruke, 

Pa rodila bilica pšenica; 

Pa pokupi* mobu žetelica 
Že pšenicu za neđilju dana. 

Kada dođoh dvoru bielome , 

Kad u kuli moja samohrana, 
Samohrana moja Anđelija 
Suze roni, a tare jagluku. 

Ja upitah moje samohrane: 

Šta je, ljubo, da od Boga nađeš, 

Šta ga cviliš i suze prolivaš? 
Progovara moja vjerna ljuba: 

Kad potriba, odnesu te đavli, 

Kada nije,, donesu te đavli! 

Došli Turci s Ogore planine, 

Svu državu tvoju zarobili, 

Bilu su ti kulu zarobili, 

Odnili ti iz riznica blago, 
Odveli ti Ružicu divojku; 

Jao meni do Boga miloga! 
Alali im nebrojeno blago, 
Lako ćeš ti zadobiti blago, 

Ma Ružicu zadobiti ne ćeš, 
Jer će Turci poturčit’ Ružicu! 
Dok Ivane riči ugrabio, 

Odmah se je na noge skočio, 
Pa uleti u svoje odaje, 

Pa oblači ruho plemenito, 

Pa poleti u podrume dolnje, 

Pa oprema debela dorina, 

A da nije gori od đogina. 

Na podrumu opremi dorina, 

I poleti u visoku kulu, 

U džepove žežene cekine. 

Pa poside biesnog dorina, 

Pa je zečki polje prihodio, 

A goricu vučki i hajdučki, 

Ode Ivan u turske gradove. 
Hoda Ivan za godinu dana, 

U gradu je konak učinio, 

Za večeru dukat ostavio, 
Dobar mu je konjic ološio, 

Jer je dobar timar izgubio, 
Povrati ga dvoru bielome. 

Pa ga dođe do biele kule, 

Turi konja u tople podrume, 

A on ide kuli uz mostove, 

Pa nasiplje nebrojeno blago, 

Pa izvede maloga vrančića, 
Primače ga biljutici stini, 

I obode niz to polje ravno, 

Da ga ne bi sustignule vile, 

Pa je zečki polje prihodio, 

A goricu vučki i hajdučki, 

Dok je doša u turske gradove. 
Hoda Ivan za godinu dana: 
Ruže nigdi ćuti ni viditi! 



Dobar mu je vranac ološio, 

Jer je dobar timar izgubio, 
Povrati ga dvoru bielome. 

Turi konja u tople podrume, 

A izleti kuli uz mostove, 

Na s’ oblači junačko odilje, 

Pa poleti u tople podrume. 

Pa . izvede maloga malina, 

Nije gori od onog đogina, 

Pa je zečki polje prihodio, 

A goricu vučki i hajdučki. 

Hoda Ivan za godinu dana: 

Ruže nigdi čuti ni viditi! 

Dobar mu je malin ološio, 

Jer je dobar timar izgubio 
Povrati ga dvoru bielomu. 

Čet’ri konja u čet’ri godine, 

Sva čet’ri sam konja umori i, 
Obaša sam šestdeset gradova, 

U svakome konak učinio, 

Za večeru dukat ostavio, 

Ruže nigdi čuti ni viditi! 

- Ja obaša sve turske gradove, 
Samo nisam grada Varadina, 
Oko njega Ogora planina, 

Na njoj nema nego dvoja vrata, 
A imade tri’est bandurica, 

U svakoj je trideset Turaka, 

Što čuvaju grada Varadina, 

A na vratim Rajko harambaša, 
Tute Rajko tvrde čuva straže. 
Pa kako ću hladna piti vina 
I divanit ljudskoga divana, 

Kad Ružice čuti ni viditi, 
Potrošio nebrojeno blago, 

Sva četirj, konja umorio?!« 
Besidi mu starac Jankovića: 
»Deh, Ivane, hladna pij ti vina 
I divani ljudskoga divana, 

Lako će se starac domisliti; 
Otić hoću gradu Varadinu, 


Dovest ću ti Ružicu đivojku!« 
Odmah Ivan poče piti vina, 

Pa besiđi starac Jankovića: 

»Ako ’š ići gradu Varađinu, 
Svašto radi i krivo se kuni, 

A kako ćeš u Varadin ući.« 

Ma se starac na noge skočio, 

Te mu sluge skute ponesoše. 

Ode starac dvoru bielome, 

Privali se n a meke dušeke, 

Pa je slugam starac besidio: 
»Timari mi dobroga konjica!« 
Kad ujutro jutro osvanulo„ 

Ali se je starac pokajao, 

Što je sinoć pijan besidio, 

Ali voli usijati glavu, 

Neg’ poreći junačku besiđul 
Pa ga ode u svoje odaje, 

On po tursku oblači odilje, 

A sluge mu konja timarile, 

Doklen starac lipo s’ opremio 
I nasuo žeženoga zlata. 

Pa poside debela đorina, 

Pa ga ode niz to polje ravno. 

AF se pod njim dore pomamio, 

Ne bi reka, da se je smamio; 
Uprav ode gradu Varađinu. 

Kad je doša gradu Varađinu, 

A na vrata Rajka harambaše, 
Čeka njega Rajko harambaša, 

Pa ovako njemu besidio: 

»Ovda puta nema Varađinu!« 
Residi mu starac Jankovića: 

»Ej, bora ti, Rajko harambaša, 

A1 me ne znaš, al me ne poznaješ 
Ta ja jesam od Glamoča grada, 

Po imenu glamočki Alija, 

Poša jesam gradu Varađinu, 

Ne bi’ I* štogod čete sakupio, 

Da ja odem na vlaške Kotare, 

Ne bi’ T štogod robija zarobio 


I odnio nebrojena blaga!« I 

Besiđi mu Rajko harambaša: :5 

»Pobratime, glamočki Alija „ 

I ja s tobom u četu ću ići, 

Ne bi’ r i ja robija zarobio W 
Otolen se starac podigao, 

I njega je Rajko propuštao, 
Propuštao gradu Varađinu 
Ode Janko u Varadin bili. 

I ta njega mira namirila 

Baš u one krčmarice mlade: i 

»Posestrimo, krčmarice Janjo, 

Bi' li moga noćcu prinoćiti?« 

Besiđi mu krčmarica Janja: 
»Pobratime, starac Jankovića, 
Zašto ne bi noćcu prinoćio?!« 

Ma joj Janko lakrdiju daje, 

Da on nije starac Jankovića, 

Neg' da j’ oni glamočki Alija. 
Besiđi mu krčmarica Janja: 

»Kad te, Janko, ja u glavu znadem 
I do sad si u mehani bio, 

U mehani hladna vina pio!« 

Tada Janko riči besidio: 
»Posestrimo, krčmarice Janjo, 

Ej, kunem te Bogom istinitim, 
Nemoj mene odavati mlada!« 

AF mu Janja tvrdu viru daje, 

Da ga mlada odavati ne će. 

»Ej, bora ti, mlada krčmarice, 

Je li ovdi Senjkovića Ruža?« 

Al mu Janja riči besidila: 

»Dušo moja, starac Jankovića, 

Ej bila je Ruža Senjkovića, 

Bila j’ Ruža čet’ri godinice, 

Al su Ružu priprođali Turci 
Za onoga kralja moskovskoga, 

Za Stevana sina jedinoga, 

Evo ima nedilja danaka, 

A da su mi odvodili Ružu!« 
Progovara starac Jankovića: 


»Dušo moja, Janje krčmarice, 

Kako ću ja Mosgoviji doći?« 

Daje njemu svita i nauka: 

»Hajci’ otolen r starac Jankovića, 
Kada dođeš do vode Bistrice, 

Tu ćeš naći Jakšića Todora 
I njegovu tanenu galiju. 

Jakšić ti je mili pobratime, 

Lako će te Jakšić privoditi 
A l tebe i tvoga konjica. 

Ođma’ ’š doći do zemlje Mosgove!« 
Kad ujutro jutro osvićalo. 

Odmah se je Janko podigao, 

Pa poside debela dorina, 

I obode niz to polje ravno. 

Kada dođe do vode Bistrice, 

Viče Janko iz grla biela, 

Odmah viče Jakšića Todora: 

»Nu privezi mene i konjica 
Platit ću ti param gotovinom!« 

U Jakšića pogovora nema, 

I on vozi tanenu galiju. 

Kad poznade starca Jankovića, 

Pa se Jankom u ruke hvatio: 
»Dobro doša, mili pobratime!« 
Besidi mu starac Jankovića: 
»Pobratime, Jakšiću Todore, 

Jesu T ovda svati prolazili 
I proveli Ružu Senjkovića?« 

Besidi mu Jakšiću Todore: 

»Jesu, brate, svati prohodili 
I proveli Ružu Senjkovića!« 

Kad priveze starca Jankovića, 

Uze Janko tanenu galiju, 

Pa pri veza Jakšića Todora, 

I priveza tanenu galiju, 

Pa obode niz to polje ravno, 

Uprav ode kralju moskovskome. 

A1 ga nitko ugledao nije, 

Ugleda ga Ruža Senjkovića, 

U bostunu zalivajuć cviće, 


A š njome je Bezija za’vica. 

Kada Ruža poznala je Janka, 

Tada se je gro’tom osminula. 
Besidi joj Bezija divojka: 

»Ej, bora ti, RuEo Senjkovića, 

Evo ima nedilja danaka, 

Da si ovđi, Ružo, dolazila, 

Ej zubom se nisi osminula: 

A što si se sada osminula?« 

A1 joj Ruža lakrdiju daje: 

»Kad sam bila na našem Kotaru, 
’Vako cviće zalivala nisam, 

Neg’ srebrenim perom polivala!« 

U to doba starac Jankovića. 

Ma se skoči Ruža dievojka, 

Pa pod Jankom konja uhvatila, 
Konja prima, za zdravlje se pita. 
Progovara starac Jankovića: 

»A gdi ti je moskovskije kralju?« 
Besidi mu Ruža Senjkovića: 

»Otišli su ka Ružici crkvi, 

Sa S.tevanom sinom jedinijem, 

A da će se Bogu pomoliti, 

A da mene hoće privinčati.« 

Dočim Janko riči razumio, 

Uđe Janko u visoku kulu, 

Robi, nosi, što mu je i drago, 

A prihvati Senjkovića Ružu, 

Pa je baci za se na konjica, 

A Beziji riči besidio: 

»Ej, bora ti, Bezija đivojko, 

Kaži svome ostarjelom babi, 

Da ja jesam starac Jankovića, 

Da odveo Ružu Senjkovića, 

Da ga ne bi hator ostanuo 
Neka iđe meni na megdane!« 

Pa obode pod sobom dorina, 

I tu ga je Janko nahođio, 

Pa ga dođe Jakšiću Tođoru, 

Baš gdi ga je Janko prikovao. 
Onda njega Janko odrišio. 



I priveza svojega dorina, 

Maši s’ Janko u svoje džepove, 
Izvadi *nu triest madžarija: 
»Eto, pobro, Jakšiću Todore!« 
Pa ga dođe gradu Varadinu. 
Kada uđe u kršnu mehanu, 
Janko se je ponapio vina, 

I obode debela dorina, 

A za njime Senjkovića Ruža, 
Pa ga dođe Rajki harambaši. 
Ali se je Rajko ositio, 

Pa je Janku riči besidio: 

»Kozo jedna, starac Janko vica. 
Sam ti ovda prolaziti ne ćeš!« 
Odmah Janko ćordu povadio, 

A Rajko je svoju povadio, 
Potraše se na briedke ćorde, 
Briedkinje obe izlomiše; 

Ćapiše se. zlatnim šestopercem, 
Šestoperca zlatna izlomiše; 
Ćapiše se kopljem ubojitim, 
Ubojita oba izlomiše; 

Skočiše se na travu rudinu, 
Ćapiše se po pleći junačke. 
Gonjaju se dva biela sata, 
Obama im muka dodijala, 

Oba jesu pinom zapinili. 

A besidi starac Jankovića: 

»Ej, bora ti, Ružo Senjkovića, 
Or pomozi meni, oY Turčinu!« 
Kad to čuje Ruža Senjkovića, 
Dokopa se ulomak od ćorde, 

Pa ga tuče Rajka harambašu, 
Na njem triest rana učinila, 

A1 to Rajko haje i ne haje. 
Prisiče mu svitnjak na čakširu, 
Padoše mu gaće niz kolina, 
Tada Janko s njime u ledinu. 
Dodade mu Senjkovića Ruža, 
Dodade mu ulomak od ćordei 
Pa zamahnu starac Jankovića, 



Pa Turčina bio razparao. 

Side Janko, da ć’ se odmoriti 
I hladna se vina ponapiti. 

Služi vino Ruža dievojka. 

Kako koju čašu izpijao, 

Sve Ružica brke raztirala. 

Kad se starac bio odmorio 
I hladna se vina ponapio, 

Dokopa se konja golemoga, 

Pa se baci konju na ramena, 

A Ružica poside dorina. 

Pa ga viče iza svega glasa: 
»Haj’te, Turci, meni na megdana! 
Nuder vidi starca Jankovića, 
Nemoj reći, da sam prevario, 
Neg’ hajdete meni na megdane!« 
Turci leže kano i poklani. 

Otolen se starac podigao, 

Pa ga ode k Senju kamenome 
I odvede Ružicu divojku, 

Pa je dade Senjanin Ivanu, 

Te ovako Ivan gdvorio: 

»Dušo draga, starac Jankovića,. 
Evo tebi nebrojena blaga, 

Uzmi, Janko, koliko ti drago! 

I evo ti Ružica divojka 
Za sestrića malen Marijana!«. 


ŽENITBA SENJANIN T ADI JE IZ BUĐIMA 

Piju vino trideset serdara, 

Prid njima je Janković Stojane, 

Pa zagrće svoju bilu ruku ‘ 

»Oj desnice, bila ruko moja, 

Dosta li si ti popila vina, 
turskih kula dosta popalila, 
turskih glava dosta ođklnula, 

I sa vela robija na Kotare, 

Oženila kotarskih serdara! 



Ma sam čuo, a vidio nisam, 

U Buđimu gradu bielome. 

Čuo jesam za Fatunu mladu, 
Da je ’nake ni u sv’jetu nema. 
Ma da j’ majka rodila junaka. 
Pa da ode do Budima grada, 

Pa donese štampu od Fatune, 
Kad pijemo u mehani vino, 
Svaki bi se na nju osminuo, 

A lipo ga Janko darovao: 

Dao bih mu stotinu dukata, 

I dao mu zelenu livadu. 

Štono kosi trideset kosaca!« 

Svi junaci nikom ponikoše 
Niz kamiše oči oboriše 
I u crnu zemlju pogledaše. 

Ne poniče Senjanin Tađija, 
Naopako zasukao brke, 

A . rukave na dolnje mišice, 

Pa se plesnu rukom po mišici: 
»Ej, bora ti, Janković Stojane, 
Hoćeš dati, što si obećao ? x. 

Ja ću otić do Budima grada, 

I đoniti štampu od Fatune!« 
Janko s’ maši u svoje džepove. 
Izvadi mu stotinu dukata: 

»A eto ti zelena livada!« 

Odmah Tade na noge skočio, 

Pa ga ode k Senju kamenome 
I dolazi Senjanin Ivanu, 

A1 Ivana doma ne bijaše. 

Nađe strica u trećoj mehani, 

Pa mu priča, i besidi riči. 

A da se je Jankom okladio: 
»Neg’ da'đm mi debela đogina, 
Da ja odem do Budima građa, 
Da donesem štampu od divojke!« 
Ai se Ivan gro’tom osminuo: 

»O Tadija samovolja moja, 

Doge ne dam za života svoga. 
Jer je dogo roda misirskoga. 



U paši mu pasia mu se majka 
U đidije misirskog delije, 

Pa će Turci poznavat đogina, 

A tvoju će rusu sići glavu. 

Tri puta sam ka Budi mu iša, 
Nisam se je mogo nagledati, 

A kamo ćeš štampu donositi. 
Daleko je do Budima grada, 

Do Budima četiri planine, 
Oravica i Kašteljavica, 

Bukovica i Alašikovica, 

Stražu čuva Hrnjađina Mujo, 

U Muje je duga granalija, 

U nju puni praha i olova, 

Pa ćeš ludo izgubiti glavu; 

Pod Budimom polje je široko, 
Puno ono vode naliveno,* 

Tute nema mosta ni ćuprije: 
Doge ne dam za života svoga!« 
Slušala ga Ivanova ljuba, 

Pa Ivanu riči besidila: 

»Ah Ivane, od Boga ti težko! 
Ta od srđca poroda nemamo, 

- Neg* Tadiju sinovca jedina. 
Podaj njemu debela đogina. 

Ako li mu dogu dati ne ćeš, 
Molit hoću Boga velikoga 
I sušiti petke i subote, 

Da Bog dao, šteta ga odnila! 

I podaj mu svita i nauka, 

Kad si šiša do Budima grada. 
Dok Ivane riči razumio, 
Rađojicu slugu dozivao: 
»Radojica. virna slugo moja, 
Hajde meni u podrume dolnje, 
Izvedi mi dogu debeloga, 

Pa na nj meći đuver i đisiiu!« 
To u Rade pogovora nema, 

Neg’ izvede dogu debeloga, 

Pa 11 a nj meće sedlo šimširovo 
Pa ga meće zlatne tegetlije, 




Pa ga meće pulin lise.vinu, 

Pa ga meće baju načesmanu, 

Pa ga stere čoju do kolina, 

A iz čoje rese do kopita, 

Pa je onda pancir do pancira, 

Iz pancira cekin do cekina, 

U grivicu misec i danicu, 

A u sedlo zmiju šarenicu, 
Ovankošu sedam đeverdana. 
Zauzda ga uzdom tatarijora, 

Sva je uzda od zmijskoga zuba; 
Al’ u Ive taki adet biše, 

Kad poside debela đogina, 

Da s’ ukaže misec i danica, 

A zaigra zmija šarenica, 

A da pukne sedam đeverdana. 
Prebaci mu dizđum na jabuku, 
Pušta dogu po mermer avliji, 

A Tadiju na tavane gornje. 
Otvara mu orove sanduke, 

Sedam puta svlači i oblači, 

Dok s’ udari tilo i odilje. 

A Ivan mu knjigu nakitio: 
»Kada priđeš sve čet’ri planine, 
Pa kad dođeš na šumicu gustu, 
Vuci viju, medviđovi biju, 
Nemojder se pripasti, Tadija, 
Popust dogi na kaiš dizdume, 
Lako će tč dogo prinositi. 

Izać hoće Mujo i Alija, - 
Pitat će te od koje si strane. 

Na podaj mu listak knjige bile. 
Kada dođeš na polje široko, 

Ono j* puno vode naliveno, 

Dobar će te dogo unositi. 

Kada priđeš Dunaj vođu hladnu, 
Gdi junaci zobcu natakuju, 
Natakni mu zobcu na gubicu. 

Iz čizama ti vodu izciđi, 

Baci durbin do Budima grada. 
Dok s’ od njega baš otvore vrata. 


Tada, đite, posidi konjica. 

Pa uz Budim razigraj konjica, 

Tu će tebe dogo donositi 
U avliju od Budima bana. 

Tri puta sam tute dohodio, 

Hajde, dite, u sto dobrih ča^a!« 
Tade poja debela đogina, 

Namah puknu devet đeverdana, . 
Ukaza se misec i danica, 

Pa zaigra zmija šarenica, 

A obode debela đogina. 

Al besidi Senjanin Ivane: 

»Jao meni do Boga miipga, 

Kako će mi umoriti dogu!« 

Al besidi Ivanova ljuba: 

»Ej, da Bog da, Tade dohodio, 

A đogina nigda ne vidio!« 

Ode Tade, mater ga rodila! 

Priđe Tade sve čet’ri planine. 
Ugleda ga M.ujo i Alija,. 

Prida nj su se izšetali Turci, 

A u Muje duga granalija, 

U njoj piza do šezdeset oka, 

U nju pune dvadeset i čet’ri 
Sama praha i olova težka. 

Upita ga Mujo i Alija: 

»Ođkalen si, golema delijo, 

Da te takvog ni vidili nismo?« 
Tade muči, ništa ne divani, 

Neg’ im dade listak knjige bile. 
Kad pogleda knjizi na jazliju, 
Ovako je upitao Mujo: 

»Je li zdravo naša stara, majka, 
A je li se udavala Hajka?« 
Besidi mu Senjanin Tadija: 

»Niti hoće, n : t’ joj dade majka!« 
Tada Tade obode đogina, 

Pa ga dođe pod Budim bieli, 

I u vodu ugazi Tadija, 

Gdi se dogo bio naučio. 

Stade dogo ka janje maleno., 


Sade Tade s debela đogina, 

Iz čizama vođu izciđuje, 

Nataee mu zobcu na gubicu, 

A navuče srčail durbine, 

Baci durbin do Budima grada, 
Njega pusti na devet lakata. 

Od Budi ma otvorena vrat a. 
Odmah Tade poside đogina, 
Obode ga čizmom i mamuzom, 
Pa uz Budim razigra đogina. 

Alj vidi debela đogina: 

Priko sebe pinom pribacuje, 
Izpod sebe stine izvaljuje, 

Koliko je žvalje razvratio, 
Kabanica ne bi začepila! 

Gledale ga budimske divoj^e, 

Pa među se mlade govorile: 
»Ođkad bili Budim postanuo, 
’Vaki junak nije dohodio, 

Ni ovakva konja dovodio! 

Ako se je junak oženio, 

Ej, da Bog da žene poželio! 

Evo ovdi pun Budim divojka, 
Pošla za nj bi koja mu i drago, 
Pa hi pošla Fatuna divojka!« 
Hitar ga je konjic nanosio 
U avliju od Budima bana. 

Odmah Tade razjaši konjica. 
Prebaci mu dizdum na jabuku, 
Tade metnu u džepove ruke, 

Pa se seta tamo i ovamo; 

Na avliji noge prikrstio, 

Pa zapali č'buk od duhana, 

Često pije iz buraće vina. 

Gledala ga mlada Fatunica, 

Pa uzimlje jabuku od zla^a. 

Pa je baci Senjanin Tađij', 

U nju Tade ne će ni da gle la. 
Sama sobom Fata besiđila ’ 

»Jao meni do Boga miloga, 

Međer junak i ne mari za r e!« 


Pa se misli Fatuna divojka, 

Sve se misli, na jednu smislila, 
Dokopa se svilenih sudara, 

Pa saveza za trista cekina, 

Pa ih baci Senjanin Tadiji. 

Kad Tadija opazi cekine, 

On ih meće u džep od dolame. 
Većma se je pripala Fatuna. 
»Međer se je junak oženio, 

Kako kupi gotovinu blago!« 

Pa se misli Fatuna divojka, 

Sve se misli, na jednu smislila, 
Pa otvara orove sanduke, 

Pa oblači, što se može bolje, 

Pa uzimlje jabuku od zlata, 

Te ga dođe u mermer avliju, 

Pa se seta tamo i ovamo: 

U nju Tade ne će ni da gleda. 
Kad joj srdce ođolit’ ne može* 
Pa ga dođe Senjanin Tadiji, 

Pa Tadiji riči besidila: 

»Odkolen si, golema delijo, 

Tko ti dade dogu Senjkovića?« 
Tade muči, ništa ne divani, 

Neg’ joj dade listak knjige bila. 
Tad besidi mlađana divojka: 

»Oj Tadija, iza gore sunce, 

Kada dođe moj stariji babo, 
Nemoj da se omisli babajko. 

Ti ćeš leći na meke dušeke, 

Da te ljuto glava zabolila. 

Kad se skupe janjičari Turci, 

Ja ću služit vinom i rakijom, 
Dok opojim janjičare Turke. 
Kada bude noći po ponoći, 
Nasut hoću nebrojena blaga. 

Pa hajdemo k Senju kamenome! 
Biži Fata u svoje odaje, 

Osta Tade u avliji tute. 

A1 eto ti od Budima bana, 

Pa ga dođe Senjanin Tadiji 




1 TadijL riči besidio: 

»Ej, bora ti, golema delijo, 
Gdkolen si, od kojeg li grada?« 
Tade muči, ništa ne divani. 

»Ej, bora ti, beže Alaj-beže, 

Tko ti dade dogu debeloga 
One koze Senjanin Ivana, 

Što je htio odvoditi Fatu?« 
Besidi mu Senjanin Tadija: 
»Poša jesam rano u lovinu. 
Uhvatio Senjanin Ivana, 

Ivanovu odsikao glavu, 

Odveo mu dogu debeloga!« 
Dočim bane riči razumio: 
»Haj’mo, beže, na visoku kulu, 
A ja idem kupit janjičare, 

Pa kada nam bili dan osvane, 
Otić ćemo našemu dželatu, 

Nek’ privinča tebe i Fatumi!« 
Ode bane kupiti svatove, 

Tade leže na meke dušeke, 

Da ga ljuto zabolila glava, 

Da od srdca živiti ne može. 
Pokriva se vezenom maramom, 
Da ga ne bi pripoznali Turci. 

Pa ga piju vino i rakiju, 

Ali dođe mlađana divojka, 

Pa ih služi vinom i rakijom. 
Misle Turci, da vodni vodicom, 
Ali nije, nego rakijicom. 

Svaki leže glavom bez uzglavlja. 
Kad su Turci baš lipo pospali 
I jesu se 3 vinom opojili. 

Odmah Tade na noge skočio. 

A1 izašla Fatuna divojka. 

Nasula je nebrojena blaga, 

I ponila prtene bisage, 

Pune jesu praha i olova. 

Otolen se podigoše mladi; 

Još izvede babina konjica, 
Obodoše niz Budim bieli. 







Ma eto mu jada i čemera: 

Od Budima vrata zatvorena! 

Ali viče mlada Fatunica: 

»Ej, bora ti, momak vratardžija, 
Otvori mi od Budima vrata. 

Jer sutra ć 9 se Fata privinčati!« 
Besidi joj momak vratardžija: 
»Otolen se ne izlazi vanka, 

Dok žareno ne ogrije sunce!« 
Ljuto cvili mlada djevojka: 
»Ajme, Tade, iza gore sunce, 
Kako ’š sada izgubiti glavu!« 
Sve se misli Senjanin Tadija, 
Sve se misli, na jednu smislio: 

Pa je dogi Tade besidio: 

»Oj đogine, desno krilo moje, 
Odkađ te je striče namakao, 
Nigda ti se nije zamolio: 

Bi’ r se smijo tebi zamoliti 
Priskočiti tananu avliju?« 

Ali dogo besidit ne v’mide, 
Odmah nogom u ledinu lupa, 

Kael ga je, što divani Tade, 
Natrag se je izmaka đogine, 
Obode ga težkom bakraČijom, 

Pa priskoči tanenu avliju, 

Pa nalazi momka vratarđžiju, 

Od avMje ote njemu ključe, 

Pa otvori' tanenu avliju, 

Pa izvede mladu djevojku. 

Odsiče mu ruku do lakata, 

I vrane mu._oči izvadio, 

I ovako Tade besidio: 

»Sad avlije zatvoriti ne ćeš!« 
Ode Tade priko polja ravna. 

Uto žarko izhodilo sunce, 

Dok je Tade polje pithođio 
I taman se gore dobavio! 

Ali su se omislili Turci, 

Da je ono Senjanin Tadija, 

Pa su Turci straže postavili. 



Na prvu je udario stražu, 

Složno puče trideset pušaka, 

U Tadiju drito okrenulo, 

Aid dobar dogo od megdana, 
Dogo kleče u sve čet’ri noge, 
Priko njega vatra prilićala. 

Kad na drugu stražu udario, 
Složno puče trideset pušaka, 
Dogo kleče, al mu ne pomaže, 
Jer Tadija dopanuo rana. 

Pa upade za jelu zelenu, 

Dokopa se prtenih bisaga, 

A do sebe mladu Fatunicu, 

Pa se brani janjičarim Turcim, 
Ali mu je srića priskočila, 

Jer je poša Janković Stojane 
I š njime je Senjanin Ivane,' 

Pa i ono senjskih vitezova, 
Oćutiše puške Tadijine, 

Pa ga lete niz goru zelenu, 
Uhvatiše janjičare Turke, 
Pogubiše, sasikoše Turke. 

Al besidi Janković Stojane: 

»Jes’ donio štampu od Fatune?« 
Kad izvede liepu divojku, 

Tada Janko riči besidio: 

»Oj Tadija, drago dite moje, 

A neka si dopanuo rana, 

Kad je 'vaka Fatuna divojka!« 
Pa uzeše liepu divojku, 

Odvedoše k Senju kamenome, 
Dosta turskih konja odvodiše, 
Ođnesoše nebrojeno blago, 
Dovedoše k Senju kamenomu. 
Don Nikolu popa dovodili, 
Anđeli ja ime joj nadili, 

Vinčaše je na našemu sudu, 

Pa je ljubi kano svoju ljubu. 
Ove pisme dospivanja nema. 


FRA STJEPAN GRClĆ 

Hrvatski su svećenici u našoj prošlosti vrlo mnogo uradili 
na obogaćivanju narodne književnosti. Za njima nimalo ne 
zaostaju ni svećenici sadašnjega vremena. Nitko ne može 
bolje odkriti smisao težnja i potreba našega puka kao upravo 
onaj, tko s njime zajednički živi, osjeća i trpi. A to je u 
prvome redu duhovni pastir, svećenik. Uz svoju glavnu, du¬ 
hovnu službu kršćanskog poučavanja mnogi svećenici, oso¬ 
bito župnici, po svim hrvatskim krajevima vrlo su radini i 
na njivi narodne, pučke prosvjete. Nisu oni zanemarivali ni 
svoje rodoljubne i prosvjetne dužnosti, da nam otmu iz vječne 
zaboravi dragocjeno narodno blago, to jest sve vrste pučkih 
umotvorina, koje su počele sve više izčezavati iz života našega 
paroda. Od njih potječe velik broj izdanih, ali još veći ne¬ 
izdanih rukopisa narodnih pjesama, pričanja, zagonetaka, 
gatalica kao i različitih zapisaka o životu i običajima, o 
nošnji i oružju, uobće o svemu, što sačinjava našu narodnu 
dušu. Tako su hrvatski svećenici u prošlosti i sadašnjosti 
priđonieli vrlo bogatu građu za upoznavanje narodne knji¬ 
ževnosti i starine. 

Iz prošloga i našega stoljeća takvih marljivih i zaslužnih 
ljudi imamo iz svih pokrajina naše domovine. U Hrvatskoj 
su na pr.: JemerŠić, Korenić, Rožić, Lahner i Blažinčić. U 
Slavoniji su iztaknuti: Ilić-Oriovčanin, Tordinac, Lovretić i 
Cepelić. Od Bosanaca-Hercegovaca najpoznatiji su: Martić, 
Jukić, šunjić, Nuić, Miličević. Među istarskim primorskim 
Hrvatima nalazimo: Volčića, Radetića i Premudu (Bršljan- 
ski), a među bačkim Hrvatima Blaška Raića. Svakako ih 
je najviše bilo* među dalmatinskim svećenicima, a od njih su 
najvriedniji: Pavlinović, Ljubić, Glavić, Palunko, Ujević, 
škarpa i Ivanišević. K ovima možemo pribrojiti i tri fra¬ 
njevca iz Dalmacije: Kutlešu, Plepela i fra Stjepana Grčića. 
Kutleša je uspio izdati tek jedan dio od golemoga sakuplje¬ 
nog pučkog blaga: »Junačke narodne pjesme iz Imotske kra¬ 
jine«, (Šibenik, 1939.), dok je sve drugo zabilježeno u 1000 
strana predao Hrvatskoj Akademiji. Plepel je prije Kutleše 
izdao: »Dalmatinske narodne pobožne pjesme« (Šibenik, 
1930. ), a sigurno on imaš u rukopisu još i junačkih narodnih 
pjesama. Treći je njihov subrat i drug Grčić za svoga, života 
objavio tri knjige narodnih pjesama i pričanja. Njima se evo 
sada napokon pridružuje i ova četvrta knjiga u izdanju Hr¬ 
vatskoga Književnog Družtva sv. Jeronima. To je ujedno i 
prva jeronimska knjiga pjesama o hrvatskim narodnim juna¬ 
cima. Ovom knjigom želi Družtvo sv. Jeronima još više učvr- 



štiti svoju vezu sa širokim slojevima hrvatskoga puka, ko¬ 
jemu je guslareva pjesma oduviek bila vjerna pratilica u 
borbama. A sada neka nam svima bude utjeha u ovim ratnim 
patnjama. x 

* 

FRA STJEPAN GRČIĆ rodio se u 'Sinju-Pođvarošu 14 . 
ožujka 1879. Iza svršene osnovne škole u svome rodnom mje¬ 
stu pohađao je gimnaziju kod franjevaca, pa je i sam postao 
franjevcem. na Visovcu g. 1896, Tako je ušao u redovničko 
bratstvo s mnogim zaslužnim redovnicima Provincije Presv. 
Odkupitelja u Dalmaciji, kojoj su pripadali Grabovac, Kačić* 
Knežević, Despot i dr. Mudroslovno-bogoslovske nauke slušao 
je u Šibeniku i Makarskoj. Zaređen je bio g. 1901. Kao mla¬ 
dom svećeniku starješine mu povjeriše duhovno odgajanje 
mladih bogoslova u Šibeniku. I on ga je vodio savjestno, na 
dobro svojih budućih drugova. Ali srđce ga je vazda prite- 
zalo k njegovu zavičaju. I napokon je g. 1907. postao kapelan 
prostrane župe Gospe Sinjske. Poslije šest godina pošao je 
iz Sinja za župnika u selo Potravlje pod Svilajom. TU je 
Grčić započeo svoj plodonosni rad oko pučke književnosti. 
Kasnije je vršio službu samostanskog starješine (Split, Zao- 
strog) i župnika (Baćina, Borovci, Zlopolje). Udaren srđčanom 
kapi umro je 26. studenoga 1932. u selu Raduniću župa Zlo¬ 
polje kod Muća, a pokopan je u Sinju. 

Fra Stjepan Grčić rodio se dakle i skoro glavni dio svoga 
vieka proživio u Sinju i Cetini, staroj hrvatskoj županiji. Kao 
rieđko koji dalmatinski kraj sinjska se krajina odlikuje či¬ 
stoćom govora, bogatstvom starih običaja, junaštvom svojih 
pređa i uspomenama na borbe protiv Turaka. Njegova je naj¬ 
veća svetinja čudotvorna Gospa Sinjska, osloboditeljica Sinja 
od nekrsta. U Njezinu slavu i na čast cetinskih vitezova- 
boraca igra se nadaleko poznata sinjska »alka«. Grčić je po¬ 
ticao iz toga junačkog i opjevanog kraja, a i sam je, kako 
piše, bio u rodu po tankoj lozi sa slavnim cetinskim hrvat¬ 
skim piscem iz 18. stoljeća Don Ivanom Grčić-Filipovićem. 
Nije onda čudnovato, što se u Grčiću još iz mladih dana 
uzbudila velika ljubav prema Sinju, njegovoj narodnoj veli¬ 
čini i zasluženom slavnom imenu. U djetinjstvu je često slu¬ 
šao, kako se s gusala narodnih pjevača po Cetini pronosi 
slava o ljutim bojevima i sjajnim pobjedama mladih Sinjana 
nad Turcima. I on je tu narodnu pjesmu zavolio od malih 
nogu, a poslije joj je posvetio znatan dio svoga života i 
rada. Zato je s pravom zaslužio dični naslov: Vjeran dvo- 
ranin narodne pjesme, kako ga je nazvao jedan od 
naših sadašnjih poznavalaca hrvatskog narodnog pjesništva 
profesor Petar Grgeč. 

Dok je tako iztaknuta Grčićeva dvorjanička vjernost na¬ 
rodnoj pjesmi, ne smijemo zaboraviti, da se Fra Stjepan i 
kao svećenik-redovnik uviek sačuvao na duhovnoj visini. Nije 
on zbog književnog rada zanemario svoje dušobrižničke i fra¬ 


njevačke dužnosti. U životu je, priča Dr fra Stanko Petrov, 
njegov bivši šibenski gojenac, uviek bio i ostao dobar drug, 
mirkn i tih redovnik. Narodno je blago iznio na svietlo ni 
z a što drugo, nego da koristi svome narodu. Profesor fra 
Mirko čović opravdano upozoruje na Grčićev pregalački sve¬ 
ćenički lik: ovaj tihi i skromni fratar, iako inače dosta spo¬ 
soban i učen, nije se žacao kao župnik čitav svoj život po¬ 
svetiti narodu po zabitnim i vrletnim župama primorske i 
zagorske Dalmacije. A kad ga je redovnički posluh razstavio 
od Potravlja. od njegova dragog guslara Bojana, i to upravo 
u polovini najvažnijega podhvata na sakupljanju i bilježenju 
narodnoga blaga, fra Stjepan se smjerno, bez otezanja pod¬ 
ložio volji svojih poglavara. To je za njega značilo najveću 
žrtvu. I on ju je rado prinio na oltar svoga redovničkog 
zvanja. 

Fra Stjepana, svega prožeta duhom vitežkih narodnih igara, 
obrednošću narodnih običaja i ljepotom narodnih priča i pje¬ 
sama, zaboljelo je težko u srdcu, kad je vidio, kako s novim 
družtvovnim prilikama i u njegovoj krajini sve više zamire 
pjesma na usnama pučkih pjevača. Zato nije prekrstio ruke, 
već je iz ljubavi prema svom narodu i u zanosu za sinjske 
junake odlučio svojski poraditi, da sakupi narodno bogatstvo 
po Petini. U želji, da mu narodna pjesma mnogo više i bolje 
| kaže o cetinskim junacima držeći, da ih ona ipak ne slavi 
dostojno i po zasluzi, sve je nekako smišljavao, kako bi po¬ 
šao u potragu za novim i nezabilježenim pjesmama o bor¬ 
bama i slavi svojih pređa. Njegovo prirođeno osjećanje i r&- 
zumievanje narodne starine trebalo je samo izvana pokre¬ 
nuti, i Grčić ga je ubrzo razvio do najvišega zamaha u sa- 
} kupljanju svih vrsta pučkih umotvorevina. 

To se i dogodilo slučajno ratne godine 1915. 

Tada je padala dvjestota godišnjica, kako je Sinj bio oslo¬ 
bođen od Turaka. Za tu proslavu sinjski su franjevci bili 
naumili izdati spomen-knjigu u počast toga znamenitog po- 
viestnog događaja. U njoj su se imale sakupiti između osta¬ 
loga i narodne pjesme^ i priče o sin jakim borcima za slobodu 
Marijina i njihova grada. Odbor za tu proslavu odmah je 
pomislio, da bi to mogao najbolje učiniti potravljanski žup¬ 
nik fra Stjepan Grčić, jer je znao, da upravo on ima za to 
više nego itko i smisla i ljubavi. Na poslani poziv Grčić se 
najprije sjetio guslara Bojana Domnjaka u svojoj 
župi, o kojemu je sigurno već prije čuo. Odlučio je da započne 
odmah bilježiti pjesme i pričanja iz sinjske junačke prošlo¬ 
sti. Nije fra Stjepan u prvi mah ni slutio, koliko narodno 
blago krije u svojoj glavi taj čudnovati, starac. Bilo mu je 
poznato od njegovih seljana, da Bojan umije lončarski zanat, 
da je proputovao većinom Dalmaciju, Liku, Bosnu i Herce¬ 
govinu, pače da je čuven i na glasu guslar kao nitko u Po- 
travlju, ali da ima pamćenje i da zna na tisuće i tisuće ti¬ 
skanih i netiskanih stihova izpjevati uz gusle, tome se 
nikad ni u snu nije mogao domisliti. Kad je fra Stjepan, kako 

sam izvješćuje u predgovoru prve svoje knjige »Sinjske na¬ 
rodne pjesme i pričanja«, zavirio u t'o hepresušivo Vrelo na¬ 
rodnog stvaralačkog duha, toliko se bio zanio, da je zabora¬ 
vio na onaj prvi poticaj svoga sakupljanja. A drugima se 
liobće nije ni obraćao. Zanimajući se za sve, što bi od gu- 
slara čuo, pisao je dugo, dugo i neumorno, dok do 1918. nije 
izpisao preko 30.000 stihova i veliko množtvo pripoviedaka, 
priča, gatka, poslovica i običaja iz pučkog - života. Fra Stje¬ 
pan kaže, da nije ni polovinu zapisao od svega narodnog 
blaga, što je bilo još ostalo u Bojanovoj glavi. U tome ga je 
omeo premještaj. Nažalost 3a smrću Bojanovom, koji je 
umro 1. ožujka 1922., i ono je zauviek zakopano u grobu. 

Time se ujedno završio Grčićev sabirački rad. 

Međutim fra Stjepan nije ostao samo na tome, on je po¬ 
malo sređivao, izdavao i tumačio to golemo blago pod za¬ 
jedničkim naslovom »Narodne pjesme i pričanja« 
odlučivši ga za života svega dati u ruke svome narodu. Još 
prije nego su započele izlaziti knjige iz zasnovane skupine sa 
spomenutim naslovom, fra Stjepan je izdao knjižicu: »Neke 
misli o junačkim narodnim pjesmama« 
(Split, 1917.). U njoj je objavio, koliko je sve stihova izpisao 
od Bojana, pa je ta velika novost bila primljena u našoj 
javnosti s posebnim zanimanjem za samog sakupljača i za 
njegova pjevača. Zagrebački dnevnik »Obzor« je pisao o tome 
kao o nekom zanimljivu ođkriču na polju proučavanja našeg 
narodnog pjesničtva. Sve su pokrajinske novine u Dalmaciji 
pokazivale veliku naklonost prema dotada malo poznatom 
fratru; o n jemu.se svuda govorilo, primao je pohvalna i po- 
buđna pisma s mnogih strana od poznatih i nepoznatih. Pa i 
sama je Matica Hrvatska u Zagrebu preko svoga predstav¬ 
nika Pavletića i tajnika Alaupovića Grgiću upravila priedlog, 
Što bi i ona imala učiniti, da ne propadne to pučko bogatstvo 
u Potravlju. Nije htio pristati na savjet prijatelja, da bi svoj 
posao predao Hrvatskoj Akademiji. Ali mu je bilo drago, 
kad su na njegov rad upozorili strane učenjake Murka i J. 
Holečeka. I sve ga je to zajedno poticalo, da ne sustane na 
započetom djelu. 

I fra Stjepan, zaljubljen u narodnu pjesmu, nije šuštao. 

Svezak za svezkom on je izdavao bez ičije podpore iz svoje 
siromašne župničke prištednje. Tri godine poslije izlazka spo¬ 
menute knjižice ugledala je svietlo prva knjiga: »Sinjske 
narodne pjesme i pričanja« (Split, 1920.). Grčićev 
prvi zbornik primila je naša javnost vrlo pohvalno s obzirom 
na vriednost samih pjesama i pričanja. Zato je tu knjigu Hr¬ 
vatska tiskovna zadruga u Splitu ponovno izdala u svojoj 
vlastitoj nakladi g. 1929. Sinjani su zavoljeli svoju pjesma¬ 
ricu i ne znajući, možda, kolika joj je dobit za našu nauku, 
uza sav njezin uzki, mjestni značaj. Godinu dana kasnije 
sam je izdao drugu knjigu: »Kotarske narodne pje¬ 
sme« (Šibenik, 1930.). Za njom su imale sliediti spremljene 
za tisak »Senjske narodne pjesme«, ali zbog ne¬ 


imaštine ostavio ih je za bolja vremehal Tako je g. 1932. iz¬ 
dao manje djelo »K ralje vi ć Mar k o«, i opet o svome 
trošku. »Senjske pjesme« fra Stjepan je posebno zavolio, 
nada sve ih je izticao zbog njihova rodoljubnog značenja, što 
višp, bio je pripravan za njih sve podnieti, samo da ih hrvat¬ 
ski sviet jednom ima u rukama. Sa svojim susjeđom-župnikom 
Josipom Ceresattijem učinio je četiri dana pred smrt i neki 
plan, da ih svakako izda, ali nije dočekao to veselje, kojemu 
se unapried nadao. Malo pred smrt rekao je fra Stanku Pe¬ 
trovu: »Izdat ću ih, pa i kapu prodao!« Još je ostalo u nje¬ 
govu rukopisu mnogo ptića, narodnih naziva i drugo, pa i 
jedan zbornik: »Ostali junaci u narodnim pje¬ 
smama«. 

Grčiću dakle nije bilo suđeno, da vidi punu berbu svoga 
plodonosnog književnog djelovanja. Umro je, a da nije izvršio 
do kraja sve ono, što je bio naumio učiniti taj skromni fra¬ 
njevac u narodnoj književnosti. j 

Uz ime fra Stjepana Grčića, sakupljača i izdavača, vezana 
je i njegova »teorija« (tumačenje) o značenju i smislu na¬ 
rodnog pjesničtva. Njemu nije bilo dosta, što je bilježio i iz¬ 
davao narodno blago, nego je htio prodrieti i u njegov naj¬ 
dublji smisao, jer je želio, da mu bude ujedno i tumač. U tu " 
svrhu zamislio je svoj posebni,način tumačenja narodnih pje¬ 
sama i izložio ga najprije u knjižici: »Neke misli. ..«. Prema 
tome načinu pokušao je u njoj protumačiti i jednu pjesmu: 
»Klišanin Bari š a ili vojska s Klisa osvaja 
S i n j g. 1686.« Zbog toga dotada nepoznatog pokušaja raz¬ 
vila se najprije u dalmatinskim novinama (»Naše Jedinstvo«, 
»Dan«, »Novi List« i dr.) razprava o tome. Našlo se prista¬ 
lica Grčićeva tumačenja narodnih pjesama, a još više pro¬ 
tivnika, koji su hvalili Grčića kao sabirača narodnih pjesama, 
ali su njegovo »alegorično« (preneseno) tumačenje odbijali 
kao pretjerano i neznanstveno. 

Fra Stjepan je kasnije na savjet nekih, a osobito Otca Pe¬ 
trova, u predgovoru »Sinjskim pjesmama i pričanjima« svoju 
teoriju (tumačenje) bolje izjasnio, novim dokazima i primje¬ 
rima osvietlio, oduzeo joj sve one pretjeranosti, kojima je 
sam dao povoda u spomenutoj knjižici, pa je tako po sudu 
nekih stručnjaka to njegovo tumačenje narodnih pjesama po¬ 
stalo prihvatljivo. Ipak ni poslije toga nije prestalo protiv¬ 
ljenje većine iz znanstvenih redova protiv »Grčićeve teorije«, 
pi'emđa istini za ljubav treba i to spomenuti, da još ni jedan 
stručnjak, ni naš ni strani, nije ozbiljno i hladno uzeo n a 
razmatranje tu teoriju o n a k o v u, kakva se ona po¬ 
kazuje u iztaknutom predgovoru. A samo se tu ona nalazi 
u konačnom obliku. 

Sve da znanost i ođkloni Grčićevo tumačenje (teoriju) na¬ 
rodnih pjesama kao nedokazano, s time se ipak ne će uma¬ 
njiti slava tog franjevca kao jednoga od naših najmarljivijih 
i najzanosnijih sakupljača narodnih pjesama. 

Nije to njegovo skupljanje narodnih pjesama bio lak posao 
U onom brđanskom selu pod Svilajom, daleko od bilo kojih 
stručnih pomagala, ne poznavajući brzopisa (stenograflje) 
uza sav dušobrižnički napor u prostranoj župi izpisati na de¬ 
setke tisuća stihova, i to s najvećom točnošću i vjernošću 
— Pf veći dio od svega tog sakupljenog narodnog blaga sam 
bez ičijih pomoćnih sredstava izdavati — zaista je to rad 
kakvim se može malo tko podičiti. 

I radi toga savjestnog zamjernog rada i zbog njegove lju¬ 
bavi prema hrvatskom narodu i narodnom blagu fra Stjepan 
Grčić zaslužio je, da mu sačuvamo ime u harnoj uspomeni. 

Fra Gašpar Bujaš 

O. STJEPAN G R C I C 

SENJANIN IVAN 

NARODNE PJESME 
O GLAVNOM JUNAKU 
SENJSKIH USKOKA 
SA SLIKAMA 

OD KRl STI ANA KREKOVIĆA 
IZDALO HRVATSKO 
KNJIZ. DRUZTVO SV. JERONIMA 
PRIGODOM.SVOJE 
SEDAMDESETPETE GODIŠNJICE 
1868—1943. 

KNJIGE PJESAMA 


za vašu knjižnicu: 


1. V. Deželiđ: KRALJICA HRVATA, pje- 

- sme o hrvatskim Gospinim svetištima 

2. S. Grčić: ŠENJANIN IVAN, narodne 
pjesme 

3. P. Grgeč: STARE SLAVE DJEDOVI¬ 
NA, hrvatska poviest u pjesmama 

4. A. Kokić: SUNČANE NJIVE, pjesme 
najvećeg pjesnika bačkih Hrvata 

5. N. Kordić: ZEMLJA PATNJE I PO¬ 
NOSA, pjesme hercegovačkog seljaka 
pjesnika 

6. J. Lahner: HRVATSKE NARODNE 
POBOŽNE PJESME (prva knjiga) 

7. J. Lahner: OD ISUSA I MARIJE, hr¬ 
vatske narodne pobožne pjesme (dru¬ 
ga knjiga) 

8. J. Lahner: OD SVETACA BOŽJIH, hr¬ 
vatske narodne pobožne pjesme (treća 
knjiga) 

9. M. Pavelić: ZVIEZDE SRDCA ISUSO¬ 
VA, pjesme o Božjim Svetcima 

10. F. Rožićk AVE VTCTOR, velepjesan o 
papinstvu 

11. I. šarić: NEVENI, pjesme o otcu, 
majci, Papi i Crkvi 

12. A. šenoa: ŠLJIVARI, povjestice 

13. B. Vijolić: CVTET HRVATSKE KRVI, 
pjesme o bi. Nikoli Taviliću 

14. B. širola: HRVATSKA PJESMARICA 

Hrvatsko Književno Družtvo Sv. Jeronima 
Zagreb, Trg Kralja Tomislava 21. 












